open-index/open-wikipedia-markdown huggingface dataset:
സിദ്ധിവിനായക് ക്ഷേത്രം, മുംബൈ

മുംബൈയിൽ സ്ഥിതിചെയ്യുന്ന ഒരു ഗണപതിക്ഷേത്രമാണ് **സിദ്ധിവിനായക്** (ഇംഗ്ലീഷ്: **Siddhivinayak Temple**; മറാഠി: **सिद्धिविनायक मंदिर**). 1801 നവംബർ 19നാണ് ഈ ക്ഷേത്രത്തിന്റെ നിർമ്മാണം പൂർത്തിയാകുന്നത്. മുംബൈയിലെ അതി സമ്പന്ന ക്ഷേത്രങ്ങളിൽ ഒന്നാണ് സിദ്ധിവിനായക്. ലക്ഷ്മൺ വിധു, ദേവുഭായ് പാട്ടീൽ എന്നീ രണ്ടുവ്യക്തികൾ ചേർന്നാണ് ഈ ക്ഷേത്രം പണികഴിപ്പിച്ച്ത്.

ഭക്തർക്ക് സർവ്വസിദ്ധിയും പ്രധാനം ചെയ്യുന്ന സിദ്ധിവിനായകനാണ് ഈ ക്ഷേത്രത്തിലെ പ്രതിഷ്ഠ. ചെറിയൊരു മണ്ഡപത്തിലാണ് സിദ്ധിവിനായകന്റെ വിഗ്രഹം പ്രതിഷ്ഠിച്ചിരിക്കുന്നത്.  മണ്ഡപത്തിലേക്കുള്ള വാതിലിൽ അഷ്ടവിനായക(ഗണപതിയുടെ എട്ട് രൂപങ്ങൾ) ചിത്രങ്ങൾ ആലേഖനം ചെയ്തിട്ടുണ്ട്. ശ്രീകോവിലിന്റെ മേൽക്കൂരയുടെ ഉൾഭാഗം സ്വർണ്ണത്തിലാണ് പണിതിരിക്കുന്നത്.

വലിപ്പത്തിൽ വളരെ ചെറിയൊരു ക്ഷേത്രമായാണ് സിദ്ധിവിനായക് ആരംഭിക്കുന്നത്. പിന്നീട് വികസിക്കുകയും മുംബൈയിലെ തന്നെ ഒരു പ്രധാനക്ഷേത്രമായി മാറുകയും ചെയ്തു. ബോളിവുഡ് താരങ്ങൾ ഉൾപ്പെടെയുള്ള നിരവധി ഭക്തർ ഇന്ന് സിദ്ധിവിനായക് ക്ഷേത്രം സന്ദർശിക്കുന്നു. 

## അവലംബം

## പുറത്തേക്കുള്ള കണ്ണികൾ
* http://www.amazingmaharashtra.com/2012/08/siddhivinayak-temple.html

വർഗ്ഗം:മുംബൈയിലെ ക്ഷേത്രങ്ങൾ
ബിർളാ മന്ദിർ, ജയ്പൂർ

രാജസ്ഥാനിന്റെ തലസ്ഥാനമായ ജൈപൂരിൽ സ്ഥിതിചെയ്യുന്ന ഒരു ഹൈന്ദവ ക്ഷേത്രമാണ് **ബിർളാ മന്ദിർ**(ഇംഗ്ലീഷ്: **Birla Mandir**) എന്നറിയപ്പെടുന്ന **ലക്ഷ്മീ നാരായണ ക്ഷേത്രം**. രാജ്യവ്യാപകമായി സ്ഥിതിചെയ്യുന്ന ബിർളാ ക്ഷേത്രശൃംഖലയിൽ പെടുന്ന ഒരു ക്ഷേത്രം കൂടിയാണ് ഇത്. മോത്തി ദുങാരി എന്നറിയപ്പെടുന്ന ഒരു കുന്നിൻ പ്രദേശത്താണ് ഈ ക്ഷേത്രം സ്ഥിതിചെയ്യുന്നത്. മാർബ്ബിളാണ് ഈ ക്ഷേത്രത്തിന്റെ ഒരു പ്രധാന നിർമ്മാണ വസ്തു.

1988കളിൽ ബിർളാ ഗ്രൂപ്പാണ് ഈ ക്ഷേത്രം പണികഴിപ്പിച്ചത്. ഹൈന്ദവ വിശ്വാസപ്രകാരം സ്ഥിതിയുടെ ദേവനായ വിഷ്ണുവിനും ധനദേവതയായ ലക്ഷ്മീദേവിക്കും സമർപ്പിച്ചിരിക്കുന്ന ഒരു ക്ഷേത്രമാണ് ഇത്. അതിനാലാണ് ലക്ഷ്മീ നാരായണ ക്ഷേത്രം എന്നും ഈ ക്ഷേത്രം അറിയപ്പെടുന്നത്.

ക്ഷേത്രത്തിന്റെ തൂണുകളിൽ ഹൈന്ദവദേവതകളെ കൂടാതെ കൺഫ്യൂഷസ്, യേശുക്രിസ്തു, ശ്രീ ബുദ്ധൻ തുടങ്ങിയ മറ്റു മതാചാര്യരുടെ ശില്പങ്ങളും ചിത്രീകരിച്ചിരിക്കുന്നു എന്നതാണ് മറ്റൊരു പ്രത്യേകത. മൂന്നു മകുടങ്ങളാണ് ഈ ക്ഷേത്രത്തിനുള്ളത്. മനോഹരമായ ഒരു ഹരിതോദ്യാനത്തിനു മധ്യത്തിലായാണ് വെണ്ണക്കല്ലിൽ തീർത്ത ഈ ക്ഷേത്രം സ്ഥിതിചെയ്യുന്നത്.

## പുറത്തേക്കുള്ള കണ്ണികൾ

* Birla temple, Jaipur
* Birla-temple, Jaipur

വർഗ്ഗം:രാജസ്ഥാനിലെ ക്ഷേത്രങ്ങൾ
ചൈനീസ് പട്ട

കറുവയുടെ അടുത്ത ബന്ധുവും കറുവയോട് വളരെയേറെ സാമ്യവുമുള്ള ഒരു മരമാണ് **കാഷ്യ** അഥവാ **ചൈനീസ് പട്ട**. . 10-15 മീറ്റർ ഉയരം വയ്ക്കുന്ന ഈ മരത്തിന്റെ തോലും കറുവയുടെ തോലുപോലെ തന്നെ സുഗന്ധദ്രവ്യമായി ഉപയോഗിക്കുന്നു. കറുവയുടെ അത്രതന്നെ ഗുണമില്ലാത്തതാണ് ഇതിന്റെ പട്ട. പലവിധ ഔഷധഗുണങ്ങളുണ്ടെങ്കിലും ഇതിലെ കൗമാരിൻ എന്ന രാസപദാർത്ഥം കരളിന് ദോഷകരമാണ്. Bastard Cinnamon, Chinese Cinnamon, Cassia lignea, Cassia Bark, Cassia aromaticum, Canton Cassia എന്നെല്ലാം അറിയപ്പെടുന്നു..

## അവലംബം

## പുറത്തേക്കുള്ള കണ്ണികൾ
* ഔഷധഗുണങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:ലോറേസീ
വർഗ്ഗം:കേരളത്തിലെ സസ്യജാലം
ഇന്റർനാഷണൽ ഡാർക്ക് സ്കൈ അസോസിയേഷൻ

അമേരിക്ക ആസ്ഥാനമായി ലാഭേച്ഛയില്ലാതെ പ്രവർത്തിക്കുന്ന, പ്രകാശ മലിനീകരണം തടയുന്നതിനുളള രാജ്യാന്തര സംഘടനയാണ് ഡാർക്ക് സ്കൈ അസോസിയേഷൻ.  വാനനിരീക്ഷകരായിരുന്ന ഡോ. ഡേവിഡ് ക്രഫോർഡും ടിം ഹണ്ടറുമാണ്  1988 ൽ ഈ സംഘടന സ്ഥാപിച്ചത് . നമ്മുടെ വീടുകളിലും ഓഫീസുകളിലും പൊതുയിടങ്ങളിലുമുളള വൈദ്യുതി വിളക്കുകളിൽ പലതും അനാവശ്യമാണെന്നു ശാസ്ത്രീയമായ കണ്ടെത്തലുകളുടെ അടിസ്ഥാനത്തിൽ സംഘടന ചൂണ്ടിക്കാട്ടുന്നു. കേരളത്തിലെ ടെക്നോപാർക്കിലെയും മറ്റും പല സ്ഥാപനങ്ങളും ഡാർക്ക് സ്കൈ മാനദണ്ഡങ്ങൾക്കനുസരിച്ചു വൈദ്യുതീകരണം നടത്താനൊരുങ്ങുകയാണ്.അമിത വെളിച്ചം  അപകടം സൃഷ്ടിക്കുകയാണെന്നും പലപ്പോഴും കാൻസർ പോലുള്ള രോഗങ്ങൾക്കു കാരണമാകുന്നതായും സംഘടന മുന്നറിയിപ്പു നൽകുന്നു. 
## ലക്ഷ്യങ്ങൾ
*വെളിച്ചമാലിന്യത്തിൽ നിന്നു നഗരത്തെയും ഗ്രാമങ്ങളെയും വനപ്രദേശങ്ങളെയും രക്ഷിക്കുക.
*വനമേഖലകളെ ഏതെങ്കിലും ഒന്നിനെ ഏഷ്യയിലെ ആദ്യത്തെ  ഇന്റർനാഷനൽ ഡാർക്ക്-സ്കൈ പ്ലേസ് ആയി ഉയർത്തുക.
*വെളിച്ചത്തിന്റെ അതിപ്രസരത്തിൽ ആകാശത്തിന്റെ ഭംഗി  നഷ്ടപ്പെടുത്താതെ, കറുത്ത ആകാശം നിലനിറുത്തുക.
## വെളിച്ചമാലിന്യത്തിന്റെ ഉദാഹരണങ്ങൾ
*മ്യൂസിയത്തിൽ പല തട്ടുകളിലായി ഗ്ലോബ് രൂപത്തിൽ സ്ഥാപിച്ച അലങ്കാരവിളക്കുകൾ, ഇതിന്റെ എൺപതു ശതമാനവും  ആർക്കും ഉപകാരമില്ലാതെ ആകാശത്തേക്കാണു പോകുന്നത്. *ഹൈമാസ്റ്റ് വിളക്കുകൾ
*റോഡുകളിലെ വിളക്കുകാലുകളും ശാസ്ത്രീയമല്ല.

## ഡാർക്ക് സ്കൈ പ്ലേസ്
വ്യക്തമായ മാനദണ്ഡങ്ങളുടെ അടിസ്ഥാനത്തിൽ ചില പ്രദേശങ്ങളെ ഡാർക്ക് സ്കൈ പ്ലേസ് ആയി സംഘടന പ്രഖ്യാപിക്കാറുണ്ട്. ആഫ്രിക്കയിലെയും മറ്റും ചില ദേശീയോദ്യാനങ്ങൾ നിലവിൽ ഡാർക്ക് സ്കൈ പ്ലേസ് ആണ്. ഇത്തരം സ്ഥലങ്ങളിൽ തെളിഞ്ഞ ആകാശത്തു വാനനിരീക്ഷണം നടത്തുന്നതിനായി ആസ്ട്രോ ടൂറിസ്റ്റുകൾ ധാരാളമായി എത്തുന്നു.
*
## അവലംബം

## പുറം കണ്ണികൾ
*www.darksky.org — official site
*flagstaffdarkskies.org — Flagstaff Dark Skies
*International Dark-Sky Association: Dark Sky Observing Sites & Destinations 
വർഗ്ഗം:അന്താരാഷ്ട്ര സംഘടനകൾ
ഡ്രാഗൺ ബോൾ സീ: ബാറ്റിൽ ഓഫ് ഗോഡ്സ്

ഡ്രാഗൺ ബോൾ പരമ്പരയിലെ 18-മത്തെ അനിമേഷൻ ചലച്ചിത്രം ആണ് **ഡ്രാഗൺ ബോൾ സീ: ബാറ്റിൽ ഓഫ് ഗോഡ്സ്** . മാർച്ച്‌ 30, 2013 ന് ആണ് ഈ ചിത്രം റിലീസ് ചെയ്തത് . 17 വർഷങ്ങൾക്കു ശേഷം ആണ് ഈ പരമ്പരയിലെ ഒരു ചിത്രം തീയേറ്ററുക്കളിൽ പ്രദർശനത്തിനു എത്തുന്നത്‌ . ആദ്യമായി ഐ മക്സ് തീയേറ്ററുക്കളിൽ എത്തുന്ന ജപ്പാൻ ചലച്ചിത്രവും ആണ് ഇത് .

## കഥ

## ശബ്ദം നൽകിയവർ

## അവലംബം

## പുറത്തേക്കുള്ള കണ്ണികൾ

*Official website of the movie
*Toei Animation's official page for the movie
*''Shōnen Jump'' countdown page 
*
*

വർഗ്ഗം:അനിമേഷനുകൾ
വർഗ്ഗം:ജപ്പാനീസ് ചലച്ചിത്രങ്ങൾ
വർഗ്ഗം:ഡ്രാഗൺ ബോൾ ചലച്ചിത്രങ്ങൾ
അലക്സാണ്ടർ കണ്ണിങ്ഹാം

ആർക്കിയോളജിക്കൽ സർവേ ഓഫ് ഇന്ത്യയുടെ പിതാവായി കണക്കാക്കപ്പെടുന്ന ബ്രിട്ടീഷ് ചരിത്രഗവേഷകനും സൈനികനുമാണ് **അലക്സാണ്ടർ കണ്ണിങ്ഹാം** () (ജീവിതകാലം 1814 ജനുവരി 23 - 1893 നവംബർ 28). സൈനികനായി ഇന്ത്യയിലെത്തിയ ഇദ്ദേഹം 1847-ൽ തിബറ്റുമായുള്ള അതിർത്തിസർവേ നടത്തുന്നതിന് നിയോഗിക്കപ്പെട്ടു. ഈ സർവേക്കിടയിൽ കണ്ടെത്തിയ പുരാവസ്തുക്കളിൽ ആകൃഷ്ടനായി പുരാവസ്തുഗവേഷകനായി മാറിയ ഇദ്ദേഹം പിൽക്കാലത്ത് ആർക്കിയോളജിക്കൽ സർവേ ഓഫ് ഇന്ത്യയുടെ പ്രഥമ ഡയറക്റ്റർ ജനറലായിരുന്നു.

ഇദ്ദേഹത്തിന്റെ സഹോദരൻമാരായ ഫ്രാൻസിസ് കണ്ണിങ്ഹാമും ജോസഫ് കണ്ണിങ്ഹാമും ബ്രിട്ടീഷ് ഇന്ത്യയിലെ ഉദ്യോഗസ്ഥർ എന്ന നിലയിൽ കേൾവികേട്ടവരാണ്.

## തിബറ്റ് അതിർത്തി സർവേ
1847-ൽ തിബറ്റ് അതിർത്തി സർവേ ചെയ്യുന്നതിനുള്ള അതിർത്തിക്കമ്മീഷനിലെ സീനിയർ കമ്മീഷണർ ആയി ഗവർണർ ജനറൽ ഹെൻറി ഹാർഡിഞ്ച് ആണ് അലക്സാണ്ടർ കണ്ണിങ്ഹാമിനെ നിയോഗിച്ചത്. ലാഹോർ റെസിഡന്റും വടക്കുപടിഞ്ഞാറൻ അതിർത്തിപ്രവിശ്യകളുടെ ചീഫ് കമ്മീഷണറുമായിരുന്ന ഹെൻറി ലോറൻസിനു കീഴിലായിരുന്നു ഈ നിയമനം. ലെഫ്റ്റനന്റ് എച്ച്. സ്ട്രാഷേ, ടി. തോംസൺ എന്നിവരായിരുന്നു മൂന്നംഗക്കമ്മീഷനിലെ മറ്റംഗങ്ങൾ. 1847 - 48 കാലയളവിൽ സർവേ പുരോഗമിക്കുന്നതിനനുസരിച്ച് കണ്ണിങ്ഹാമിന്റെ താൽപര്യം പുരാവസ്തുഗവേഷണത്തിലേക്കും പുരാവസ്തുശേഖരണത്തിലേക്കും തിരിഞ്ഞു. കശ്മീരിലെയും ഗാന്ധാരത്തിലേയും പുരാതനസാമ്രാജ്യങ്ങളെക്കുറിച്ചും അവയുടെ ഗ്രീക്ക് ബന്ധത്തെക്കുറിച്ചും അദ്ദേഹം പഠനം നടത്തി. ശ്രീനഗറിനു ചുറ്റുമുള്ള അമ്പലങ്ങളെയും ചരിത്രാവശിഷ്ടങ്ങളെയും കുറിച്ച് പഠിച്ച അദ്ദേഹം അത് അശോകൻ തന്നെ സ്ഥാപിച്ച മൗര്യൻ നഗരമാണെന്ന് സ്ഥാപിച്ചു. അവന്തിപ്പൂർ, ബിജ് ബിഹാര, മാർത്തണ്ട് തുടങ്ങിയ ഇടങ്ങളിലെയും ചരിത്രാവശിഷ്ടങ്ങളെക്കുറിച്ച് അദ്ദേഹം പഠനം നടത്തി. ദാർദു പോലെയുള്ള പ്രദേശത്തെ പൗരാണികഭാഷകളെക്കുറിച്ചും അദ്ദേഹം പഠനം നടത്തിയിരുന്നു.

ഇന്നത്തെ പാകിസ്താനിൽ റാവൽപിണ്ഡിക്ക് പടിഞ്ഞാറ് ഝെലത്തിനും സിന്ധുവിനും ഇടക്കുള്ള തക്ഷശിലയിലെ ചരിത്രാവശിഷ്ടങ്ങളും കണ്ണിങ്ഹാമിന് പഠനവിഷയമായി. സിന്ധുവിന് വടക്ക്, ഇന്ന് പാകിസ്താനിലെ ബുനെർ ജില്ലയിൽ സ്ഥിതിചെയ്യുന്ന റാണിഗാട്ടിലെ പുരാതനമായ കോട്ടയുടെ അവശിഷ്ടങ്ങളെക്കുറിച്ചുള്ള പഠനവും കണ്ണിങ്ഹാം നടത്തി. ഇവിടത്തെ ഗ്രീക്ക്-ബുദ്ധമത അവശിഷ്ടങ്ങളിൽ നിന്ന് റാണിഗാട്ട് ബി.സി. രണ്ടാം നൂറ്റാണ്ടിലേതാണെന്നാണ് കണ്ണിങ്ഹാം കണക്കാക്കി.

## അവലംബം

വർഗ്ഗം:പുരാവസ്തു ഗവേഷകർ
വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
ബിർസ മുണ്ഡ

പത്തൊൻപതാം നൂറ്റാണ്ടിൽ ബ്രിട്ടീഷ് ഇന്ത്യയിൽ ജീവിച്ചിരുന്ന ഒരു ആദിവാസി സ്വാതന്ത്ര്യ സമരനേതാവാണ് **ബിർസ മുണ്ഡ** () (1875–1900). മുണ്ഡ എന്ന ആദിവാസി വിഭാഗത്തിൽ ജനിച്ച ഇദ്ദേഹം ബ്രിട്ടീഷുകാർക്കെതിരെ മുണ്ഡ ആദിവാസികളുടെ "ഉൽഗുലാന്" (സ്വാതന്ത്ര്യസമരത്തിന്) നേതൃത്വം നൽകി. 

ഇന്ത്യൻ പാർലമെന്റിന്റെ സെൻട്രൽ ഹാളിൽ ഇദ്ദേഹത്തിന്റെ ഛായാചിത്രം തൂക്കിയിട്ടുണ്ട്. ഇത്തരത്തിൽ ആദരിക്കപ്പെട്ട ഒരേയൊരു ആദിവാസി നേതാവും ഇദ്ദേഹം മാത്രമാണ്.

ജ്ഞാനപീഠ ജേതാവായ മഹാശ്വേതാ ദേവിയുടെ കേന്ദ്ര സാഹിത്യ അക്കാദമി പുരസ്ക്കാരം ലഭിച്ച "ആരണ്യേ അധികാർ"(1979) എന്ന നോവലിലെ കേന്ദ്രകഥാപാത്രമാണ് ബിർസ മുണ്ഡ.

## സ്മാരകങ്ങൾ
അദ്ദേഹത്തിന്റെ സ്മരണ നിലനിർത്തുന്നതിനായി പല സ്ഥാപനങ്ങൾക്കും അദേഹത്തിന്റെ പേര് നൽകിയിട്ടുണ്ട് . ബിർസ അഗ്രികൾച്ചർ യൂണിവേഴ്സിറ്റി, ബിർസ മുണ്ഡ അതലെറ്റിക് സ്റ്റേഡിയം, ബിർസ മുണ്ഡ എയർപോട്ട്, തുടങ്ങിയവ അവയിൽ ചിലതാണ്.

## അവലംബം

## പുറത്തേക്കുള്ള കണ്ണികൾ

* Birsa Munda - ''The Great Hero of the Tribals''  at *Government of [[Odisha]] website*.

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1875-ൽ ജനിച്ചവർ
വർഗ്ഗം:1900-കളിൽ മരിച്ചവർ
വർഗ്ഗം:മുണ്ഡ ജനത
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:ബീഹാറിന്റെ ചരിത്രം
വർഗ്ഗം:ഝാർഖണ്ഡിന്റെ ചരിത്രം
ഡ്രാഗൺ ബോൾ: ദി പാത്ത് ടു പവർ

ഡ്രാഗൺ ബോൾ പരമ്പരയിലെ 17-മത്തെ അനിമേഷൻ ചലച്ചിത്രം ആണ് **ഡ്രാഗൺ ബോൾ : ദി പാത്ത് ടു പവർ** . മാർച്ച്‌ 4, 1996 ന് ആണ് ഈ ചിത്രം റിലീസ് ചെയ്തത് . ഡ്രാഗൺ ബോളിന്റെ പത്താം വാർഷികത്തോട് അനുബന്ധിച്ചാണ് ഈ ചിത്രം റിലീസ് ചെയ്തത്. മുഖ്യമായും ഗോകുവിന്റെ കുട്ടിക്കാലം ആണ് ഈ സിനിമയിലെ കഥയിൽ പറയുന്നത് .

## കഥ

## ശബ്ദം നൽകിയവർ

## അവലംബം

## പുറത്തേക്കുള്ള കണ്ണികൾ
* 
വർഗ്ഗം:അനിമേഷനുകൾ
വർഗ്ഗം:ജപ്പാനീസ് ചലച്ചിത്രങ്ങൾ
വർഗ്ഗം:ഡ്രാഗൺ ബോൾ ചലച്ചിത്രങ്ങൾ
ഇന്ത്യാവിഷൻ

മലയാളത്തിലെ ആദ്യത്തെ വാർത്താധിഷ്ഠിത ടെലിവിഷൻ ചാനലാണ് **ഇന്ത്യാവിഷൻ**. 24 മണിക്കൂറും പ്രവർത്തിക്കുന്ന ഈ ചാനൽ മലയാള ദൃശ്യമാദ്ധ്യമരംഗത്ത് വാർത്താപ്രക്ഷേപണരീതിയിൽ ശ്രദ്ധേയമായ മാറ്റങ്ങൾക്ക് തുടക്കം കുറിച്ചു. വാർത്തകൾക്കും വാർത്താധിഷ്ഠിത പരിപാടികൾക്കുമായിരുന്നു ഇതിൽ പ്രാധാന്യം. 2003-ലാണ്‌ ഈ ചാനൽ ആരംഭിച്ചത്.തൊഴിലാളി തർക്കവും, സാമ്പത്തിക പ്രതിസന്ധിയും മൂലം 2015 മാർച്ച്‌ 31-ന് പ്രവർത്തനം അവസാനിപ്പിച്ചു.

## യെസ് ഇന്ത്യാവിഷൻ
ഇന്ത്യാവിഷന്റെ മുഴുസമയ വിനോദചാനലായിരുന്നിത്. യാത്ര, ലൈഫ് സ്റ്റൈൽ, ഫാഷൻ, സോഷ്യൽ നെറ്റ് വർക്ക്, സംഗീതം, സിനിമ, യെസ് ക്‌ളാസിക്‌സ്, ജിപ്‌സി, മ്യൂസിക് കഫേ, യെസ്റ്റർഡേ, ഗുഡ് ഫുഡ് മുതലായ അനേകം പരിപാടികൾ പ്രക്ഷേപണം ചെയ്യുന്നുണ്ട്.

## ആസ്ഥാനം
എറണാകുളം നഗരത്തിലെ പാലാരിവട്ടത്ത് ദേശീയപാത - 47 ന് സമീപമാണ് ചാനലിന്റെ ആസ്ഥാനം.
## സംപ്രേഷണം നിലക്കൽ
മാനേജ്‌മെന്റിന്റെ നടപടികളിൽ പ്രതിഷേധിച്ച് ഇന്ത്യാവിഷൻ ചാനലിലെ എഡിറ്റോറിയൽ ജീവനക്കാർ പണിമുടക്കിയതിനെ തുടർന്ന്  2014 മാർച്ച് 13-ന് ചാനൽ (താൽകാലികമായി) സംപ്രേഷണം നിലച്ചു. തുടർന്ന് തത്സമയ സംപ്രേഷണം നിലച്ചതോടെ നേരത്തെ റെക്കോഡ് ചെയ്ത വാർത്തകളാണ് സംപ്രഷണം ചെയ്തിരുന്നത്.

## സാരഥികൾ
*എം.ടി. വാസുദേവൻ നായർ-ചീഫ് പ്രോഗ്രാം കൺസൽട്ടന്റ്
*ജമാലുദ്ദീൻ ഫാറൂഖ്-റസിഡന്റ് ഡയരക്ടർ

## അവലംബം

## പുറത്തേക്കുള്ള കണ്ണികൾ
*  ഇന്ത്യാവിഷൻ ടി.വിയുടെ ഔദ്യോഗിക വെബ്‌സൈറ്റ്‌ 
* ഇന്ത്യാവിഷൻ ലൈവ് ആയി കാണാൻ (സ്ട്രീമിങ് വീഡിയോ) 
*ഈ ലിങ്ക് മീഡിയ പ്ലയറിൽ ഓപ്പൺ ചെയ്താൽ ഇന്ത്യവിഷൻ ബ്രൌസറിന്റെ സഹായമില്ലാതെ കാണാം 
 

വർഗ്ഗം:മലയാളം ദൃശ്യമാദ്ധ്യമങ്ങൾ
വർഗ്ഗം:പ്രവർത്തനരഹിതമായ ഇന്ത്യൻ ദൃശ്യമാദ്ധ്യമങ്ങൾ
കെ.ആർ. ജയൻ

ഇരിങ്ങാലക്കുടയിലെ വെള്ളൂർക്കരയിലെ ഒരു കർഷകനാണ് **കെ ആർ ജയൻ** എന്ന **പ്ലാവ് ജയൻ** (K R Jayan) . നാടുമുഴുവൻ പ്ലാവ് നടുന്നതാണ് ജയനെ ശ്രദ്ധേയനാക്കുന്നത്. കേരളത്തിന്റെ വിവിധഭാഗങ്ങളിലായി 30000-ത്തോളം പ്ലാവുകൾ നട്ടുപിടിപ്പിച്ചിട്ടുണ്ട്. . കോഴിക്കോട്‌ ആസ്ഥാനമാക്കിയുള്ള കേരള റീഡേഴ്‌സ്‌ റൈറ്റേഴ്‌സ്‌ സർക്കിളിന്റെ പരിസ്ഥിതി വിഭാഗത്തിനുള്ള  സഹൃദയ പുരസ്‌ക്കാരവും, സാമൂഹ്യ വനംവകുപ്പിന്റെ വനമിത്ര അവാർഡും ലഭിച്ചിട്ടുണ്ട്. . പ്ലാവിനെക്കുറിച്ചും ചക്കയെക്കുറിച്ചും ശേഖരിച്ച നിരവധി വിവരങ്ങൾ ഉൾപ്പെടുത്തി ജയൻ, **പ്ലാവ്** എന്ന ഒരു പുസ്തകവും എഴുതിയിട്ടുണ്ട്.

## അവലംബങ്ങൾ

## പുറത്തേക്കുള്ള കണ്ണികൾ
* http://irinjalakudaonline.com/?p=5786 
* പ്ളാവുകൾക്കായി ഒരു പുരുഷായുസ്സ്
* പ്ലാവുജീവിതം
* ചക്കയുടെ പറുദീസ
* ചക്കക്കുരു കുഴിച്ചിടാൻ എന്തിനാ ഫണ്ട്?

വർഗ്ഗം:പരിസ്ഥിതിപ്രവർത്തകർ
ബിഹാറി ഭാഷകൾ

ബിഹാറിലും അടുത്തുള്ള പ്രദേശങ്ങളിലും സംസാരിക്കുന്ന കിഴക്കൻ ഇൻഡിക് ഭാഷകളുൾപ്പെട്ട ഭാഷാ ഉപകുടുംബത്തെയാണ് **ബിഹാറി ഭാഷകൾ** എന്ന് വിവക്ഷിക്കുന്നത്. അംഗിക, ബജ്ജിക, ഭോജ്പൂരി, മഗാഹി, മൈഥിലി എന്നീ ഭാഷകൾ നേപ്പാളിലും സംസാരിക്കപ്പെടുന്നുണ്ട് (നേപ്പാളിലെ 21%-ൽ കൂടുതൽ ആൾക്കാരും ഈ ഭാഷകളാണ് സംസാരിക്കുന്നത്).  ധാരാളം ആൾക്കാർ ഈ ഭാഷകൾ സംസാരിക്കുന്നുണ്ടെങ്കിലും മൈഥിലി ഒഴികെയുള്ള ഭാഷകൾക്ക് ഭരണഘടനയുടെ അംഗീകാരം ലഭിച്ചിട്ടില്ല. ഭരണഘടനയുടെ 92-ആം ഭേദഗതി പ്രകാരം 2003-ൽ മൈഥിലി അംഗീകരിക്കപ്പെട്ടിരുന്നു. ബിഹാറിൽ ഹിന്ദിയാണ് വിദ്യാഭ്യാസത്തിനും ഔദ്യോഗിക ആവശ്യങ്ങൾക്കും ഉപയോഗിക്കുന്നത്.  1961-ലെ സെൻസസിൽ ഈ ഭാഷകളെയെല്ലാം ഹിന്ദിയുടെ കീഴിൽ പെടുത്തുകയായിരുന്നു. ഇത് ഭാഷകൾ അന്യം നിന്നുപോകുന്ന അവസ്ഥയിലേയ്ക്ക് നയിക്കാൻ സാദ്ധ്യതയുണ്ട്.  നളന്ദ ഓപ്പൺ യൂണിവേഴ്സിറ്റി ബിഹാറി ഭാഷകളിൽ (മഗാഹി, ഭോജ്പൂരി, മൈഥിലി) വിവിധ പഠനപദ്ധതികൾ നടത്തിവരുന്നുണ്ട്. സ്വാതന്ത്ര്യത്തിനു ശേഷം 1950-ലെ ബിഹാറി ഒഫീഷ്യൽ ലാംഗ്വേജസ് ആക്റ്റ് പ്രകാരം ഹിന്ദിയ്ക്ക് ഏക ഔദ്യോഗിക ഭാഷ എന്ന സ്ഥാനം നൽകപ്പെടുകയായിരുന്നു.  1981-ൽ ഉർദുവിന് ഔദ്യോഗികഭാഷാപദവി ലഭിച്ചപ്പോൾ ഹിന്ദിക്ക് ഏക ഔദ്യോഗിക ഭാഷ എന്ന പദവി നഷ്ടമായി. .

## ഇവയും കാണുക
* അംഗിക      
* ഭോജ്പുരി                                     
* കുഡ്മാലി	                    
* മഗാഹി                      
* മൈഥിലി                    
* മാഝി        
* മുസാസ      
* പഞ്ച്പർഗാനിയ               
* സദ്രി        
* ഒറാവോൺ സാദ്രി	  
* സൂരജ്പൂരി                   
* വജ്ജിക

## പുറത്തേയ്ക്കുള്ള കണ്ണികൾ
*http://www.sil.org/iso639-3/documentation.asp?id=bih
*''A Comparative dictionary of the Bihārī language, Volume 1'' By August Friedrich Rudolf Hoernle, Sir George Abraham Grierson (1885)
*Translation of useful phrases in Angika, Bhojpuri and Maithili
*Angika Language Wikipedia 
*Google Search Engine in Angika Language
**http://bh.wikipedia.org

## അവലംബങ്ങളും അടിക്കുറിപ്പുകളും

വർഗ്ഗം:ഇന്ത്യയിലെ ഭാഷകൾ
വർഗ്ഗം:ബിഹാറി ഭാഷകൾ
അഡ്വാണിയുടെ ആദ്യ രഥയാത്ര

അയോദ്ധ്യയിൽ ബാബറി മസ്ജിദിന്റെ സ്ഥാനത്ത് രാമക്ഷേത്രം നിർമ്മിക്കണമെന്ന ആവശ്യവുമായി എൽ.കെ. അഡ്വാണി 1990-ൽ നടത്തിയ രഥയാത്രയാണ് ഇദ്ദേഹത്തിന്റെ രാഷ്ട്രീയജീവിതത്തിൽ ആദ്യത്തെത്. ഇതുകൂടാതെ 2011 വരെ അഞ്ച് ദേശീയ യാത്രകൾ കൂടി ഇദ്ദേഹം നടത്തുകയുണ്ടായി.**രാമരഥയാത്ര** എന്നാണ് ഇദ്ദേഹത്തിന്റെ ആദ്യത്തെ രഥയാത്ര അറിയപ്പെടുന്നത്.

## വിശദാംശങ്ങൾ
1990 സെപ്തംബർ 25ന് തുടങ്ങി ഒക്ടോബർ 30ന് അയോധ്യയിൽ അവസാനിക്കുക എന്ന ലക്ഷ്യവുമായാണ് ഈ യാത്ര ആസൂത്രണം ചെയ്യപ്പെട്ടത്. സോമനാഥക്ഷേത്രത്തിൽ നിന്നായിരുന്നു ഈ യാത്ര തുടങ്ങിയത്. ഒക്റ്റോബർ 23-ന് ബിഹാറിൽ സമസ്തിപൂർ എന്ന സ്ഥലത്തുവച്ച് വച്ച് എൽ.കെ. അഡ്വാണി അറസ്റ്റ് ചെയ്യപ്പെട്ടതോടെയാണ് യാത്ര അവസാനിച്ചത്. ആദ്യം അഡ്വാണി പദയാത്രനടത്താനാണ് ഉദ്ദേശിച്ചിരുന്നതെങ്കിലും പ്രമോദ് മഹാജനാണ് ഇതിനുപകരം രഥയാത്ര നടത്താനുള്ള ആശയം നൽകിയത്.

## അനന്തരഫലങ്ങൾ
1992 സെപ്റ്റംബർ 6-ന് അയോദ്ധ്യയിലെ തർക്കഭൂമിയിലുണ്ടായിരുന്ന ബാബറി മസ്ജിദ് പൊളിക്കപ്പെട്ടത് ഈ യാത്രയുടെ അനന്തരഫലങ്ങളിലൊന്നായിരുന്നു. യാത്രയോടൊപ്പം രാജ്യത്തിന്റെ പല ഭാഗത്തും വർഗീയകലാപങ്ങളുണ്ടായി. ഗുജറാത്ത്, കർണാടക, ഉത്തർ പ്രദേശ്, ആന്ധ്രാപ്രദേശ് എന്നിവിടങ്ങളിൽ യാത്രയോടനുബന്ധിച്ച് വർഗ്ഗീയകലാപങ്ങൾ നടന്നിരുന്നു. 564 ആൾക്കാരെങ്കിലും ഇതോടനുബന്ധിച്ചുനടന്ന വർഗ്ഗീയകലാപങ്ങളിൽ മരിക്കുകയുണ്ടായി.
## അഡ്വാണി നേതൃത്വം കൊടുത്ത യാത്രകൾ
ഇതുൾപ്പെടെ 2011 വരെ അദ്ദേഹം ആറ് ദേശീയ യാത്രകൾക്ക് നേതൃത്വം നൽകി.
#രാംരഥയാത്ര - 1990 സെപ്തംബർ 25 -  ഒക്റ്റോബർ 23 
#ജനാദേശ് യാത്ര - 1993 സെപ്റ്റംബർ 11 - 25 
#സ്വർണ്ണജയന്തി രഥയാത്ര - 1997 മെയ് 18 - ജൂലൈ 15 
#ഭാരത് ഉദയ് യാത്ര - 2004 മാർച്ച് 10 - 25  
#ഭാരത് സുരക്ഷാ യാത്ര - 2006 ഏപ്രിൽ 6 - മെയ് 10  
#ജന ചേതനാ യാത്ര - 2011 ഒക്ടോബർ 11 - നവംബർ 20 

## അവലംബം

വർഗ്ഗം:ബി.ജെ.പിയുടെ പ്രചാരണപരിപാടികൾ
വർഗ്ഗം:അയോദ്ധ്യാ തർക്കം
വർഗ്ഗം:ഭാരതീയ ജനതാ പാർട്ടിയുടെ പ്രചാരണപരിപാടികൾ
വർഗ്ഗം:വർഗ്ഗീയ കലാപങ്ങൾ
ചെമ്പരപ്പൻ

കാനനവാസിയായ ഒരു ശലഭമാണ് **ചെമ്പരപ്പൻ** (Fulvous Pied Flat). . അപൂർവ്വമായി ഇവയെ ഇടനാടൻ കുന്നുകളിലും കാണാം. സാധാരണയായി മഴക്കാലത്താണ് ഇവയെ ധാരാളമായി കാണുന്നത്.

## ശരീരപ്രകൃതി
ചെന്തവിട്ടു നിറത്തിലുള്ള ചെമ്പരപ്പൻ ശലഭത്തിന്റെ മുൻചിറകിൽ അർദ്ധസുതാര്യമായ പൊട്ടുകൾ പോലുള്ള പാടുകൾ കാണാം. ആൺ ശലഭങ്ങൾക്ക് ഈ പൊട്ടുകൾ മഞ്ഞ നിറത്തിലായിരിക്കും. ഇരുണ്ട നിറത്തിലുള്ള ഏതാനും പൊട്ടുകൾ പിൻ ചിറകുകളിലും ഉണ്ട്. മറ്റു പരപ്പൻ ശലഭങ്ങളിൽ നിന്ന് ചെമ്പരപ്പനെ തിരിച്ചറിയാൻ സഹായിക്കുന്നത് മുൻ ചിറകിന്റെ മുകളറ്റത്തെ സവിശേഷ ആകൃതിയിലുള്ള വലിയ പൊട്ടാണ്. ചിറകളവ്: 40-46 മില്ലീമീറ്റർ

## ജീവിതരീതി
വളരെ വേഗത്തിൽ പറക്കുന്ന സ്വഭാവക്കാരാണിവ. ഇലത്തലപ്പുകളിൽ ചിറകുവിടർത്തിയിരുന്ന് വെയിൽ കായുന്ന ശീലവുമുണ്ട്. നീണ്ട തുമ്പിക്കൈ പൂക്കളിൽ നിന്ന് എളുപ്പം തേൻ നുകരാൻ സഹായിക്കുന്നു. പക്ഷികാഷ്ടത്തിൽ വന്നിരുന്ന് ലവണമുണ്ണുന്ന സ്വഭാവമുണ്ട്.

## ആഹാരസസ്യം
വൻകടലാടി. 

## പ്രത്യുൽപാദനം
ലാർവ്വയ്ക് പച്ചകലർന്ന തവിട്ടുനിറമാണ് . തലഭാഗത്തിനു കറുത്ത നിറം. ഇലക്കൂടാരത്തിലാണ് വാസം.പ്യൂപ്പയും ഇലക്കൂടിയാണ് കഴിയുന്നത്.

## അവലംബം

## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
കല്ലത്തി

കുറ്റിച്ചെടിയായും മരങ്ങളിൽ വളർന്ന് അവയെ ഞെക്കിക്കൊല്ലുന്ന സസ്യമായും വളരുന്ന ഒരു ആലാണ് **കല്ലത്തി**. . ഇലകൾ പല ആകൃതിയിൽ കാണാറുണ്ട്. തനിയെ മരമായി വളരുമ്പോഴും മറ്റു മരങ്ങളിൽ വളരുമ്പോഴും ഇലകൾക്ക് നല്ല രൂപവ്യത്യാസം കാണാറുണ്ട്. ഏഷ്യയിലെല്ലാം തന്നെ കാണാറുണ്ട്. .

## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ആലുകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഫൈക്കസ്
എസ്. രാമചന്ദ്രൻ പിള്ള (ഏഴാം കേരള നിയമസഭാംഗം)

എൻ.ഡി.പി നേതാവും ഏഴാം കേരള നിയമസഭയിലെ അംഗവുമായിരുന്നു **എസ്. രാമചന്ദ്രൻപിള്ള** (ജീവിതകാലം: 29 ജനുവരി 1946 - 4 ഏപ്രിൽ 2013). 
## ജീവിതരേഖ
ചെങ്ങന്നൂർ കല്ലിശേരി വിരുത്തിയേത്ത് തോപ്പിൽ ശിവശങ്കരപിള്ളയുടെ മകനായി 1946 ജനുവരി 29-ന് ജനിച്ചു. ഭാര്യ ഷീല. മകൻ രാഹുൽ. പ്രീ ഡിഗ്രി വരെ പഠിച്ചു. വിദ്യാർത്ഥി രാഷ്ട്രീയത്തിൽ സജീവമായിരുന്നു.  കേരള പത്രിക ദിനപത്രത്തിന്റെ മാനേജിംഗ് എഡിറ്ററായിരുന്നു.  എൻ.എസ്.എസ് പ്രസ്ഥാനങ്ങളുമായി ബന്ധപ്പെട്ടു പ്രവർത്തിച്ചു. 1982ൽ എൻ.ഡി.പി. സ്ഥാനാർത്ഥിയായി ചെങ്ങന്നൂരിൽ നിന്ന് നിയമസഭയിലേക്ക് തിരഞ്ഞെടുക്കപ്പെട്ടു.​

## അവലംബം


വർഗ്ഗം:1946-ൽ ജനിച്ചവർ
വർഗ്ഗം: 2013-ൽ മരിച്ചവർ
വർഗ്ഗം:ജനുവരി 29-ന് ജനിച്ചവർ
വർഗ്ഗം:ഏപ്രിൽ 4-ന് മരിച്ചവർ

വർഗ്ഗം:ഏഴാം കേരള നിയമസഭാംഗങ്ങൾ
ഷീലാ കൗൾ

**ഷീലാ കൗൾ** (ഫെബ്രുവരി 7, 1915) ഒരു സ്വാതന്ത്ര്യസമരസേനാനിയും മുൻകേന്ദ്രമന്ത്രിയും മുൻ ഹിമാചൽ പ്രദേശ് ഗവർണറുമായിരുന്നു. കമലാ നെഹ്രുവിന്റെ സഹോദരനായ കൈലാസ് നാഥ് കൗൾ ആണ് അവരുടെ ഭർത്താവ്.

1981 ഒക്ടോബർ 8 മുതൽ 1984 ഡിസംബർ 31 വരെ കേന്ദ്ര വിദ്യാഭ്യാസവകുപ്പുമന്ത്രിയായിരുന്നു

## അവലംബം

## പുറത്തേക്കുള്ള കണ്ണികൾ
*

വർഗ്ഗം:അഞ്ചാം ലോക്‌സഭയിലെ അംഗങ്ങൾ‎
വർഗ്ഗം:ഏഴാം ലോക്‌സഭയിലെ അംഗങ്ങൾ‎
വർഗ്ഗം:എട്ടാം ലോക്‌സഭയിലെ അംഗങ്ങൾ‎
വർഗ്ഗം:ഒൻപതാം ലോക്‌സഭയിലെ അംഗങ്ങൾ‎
വർഗ്ഗം:പത്താം ലോക്‌സഭയിലെ അംഗങ്ങൾ‎
വർഗ്ഗം:ഇന്ത്യയിലെ വനിതാ ഗവർണർമാർ
വർഗ്ഗം:ലോക്‌സഭയിലെ മുൻ അംഗങ്ങൾ
വർഗ്ഗം:നെഹ്രു–ഗാന്ധി കുടുംബം
വർഗ്ഗം:ഉത്തർപ്രദേശ് രാഷ്ട്രീയത്തിലെ സ്ത്രീകൾ
വർഗ്ഗം:1915-ൽ ജനിച്ചവർ
കലാമണ്ഡലം കല്യാണിക്കുട്ടിയമ്മ

കേരളത്തിലെ പ്രശസ്തയായ മോഹിനിയാട്ട നർത്തകിയായിരുന്നു **കലാമണ്ഡലം കല്യാണിക്കുട്ടിയമ്മ**(1915- മേയ് 12 1999). മോഹിനിയാട്ടം ഇന്നത്തെ രൂപത്തിലാക്കിത്തീർത്തതിൽ പ്രധാന പങ്ക് വഹിച്ചത് കല്യാണിക്കുട്ടിയമ്മയാണ്. പ്രസിദ്ധ കഥകളി നടൻ ആയിരുന്ന കലാമണ്ഡലം കൃഷ്ണൻ നായർ ആണ് ഭർത്താവ്. പ്രശസ്ത സിനിമാതാരം കലാശാല ബാബു പുത്രനാണ്.

1915-ൽ മലപ്പുറം ജില്ലയിലെ തിരുനാവായയ്ക്കടുത്ത് ഒരു യാഥാസ്ഥിതിക നായർ തറവാട്ടിൽ ജനിച്ചു. പ്രശസ്ത നർത്തകി സ്മിത രാജൻ പൗത്രിയും ശിഷ്യയുമാണ്.

1952 ൽ കല്യാണിക്കുട്ടിയമ്മയും  ഭർത്താവ് കൃഷ്ണൻ  നായരും  ചേർന്ന്  ‘കേരള  കലാലയം’  എന്ന  നൃത്ത  വിദ്യാലയം  ആരംഭിച്ചു.  കേന്ദ്ര വിദ്യാഭ്യാസ വകുപ്പിൻ്റെ ഫെല്ലോഷിപ്പോടെ മോഹിനിയാട്ടത്തെക്കുറിച്ചു ഗവേഷണം നടത്തിയിട്ടുണ്ട്. നൃത്തം കൂടാതെ നാടകത്തിലും സിനിമയിലും അഭിനയിച്ചിട്ടുണ്ട്.

## പുസ്തകങ്ങൾ
കല്യാണിക്കുട്ടിയമ്മ രചിച്ച Mohiniyattam - History and Dance Structure"  എന്ന പുസ്തകം  മോഹിനിയാട്ടത്തെ  പറ്റിയുള്ള ഏറ്റവും വിപുലവും   ആധികാരികവുമായ  പുസ്തകമായി  കണക്കാക്കപ്പെടുന്നു. *മോഹിനിയാട്ടം, ചരിത്രവും ആട്ടപ്രകാരവും* എന്ന മറ്റൊരു പുസ്തകം കൂടി രചിച്ചിട്ടുണ്ട്.

## പുരസ്‌കാരങ്ങൾ അംഗീകാരങ്ങൾ
* കേരള സംഗീത നാടക അക്കാദമി അവാർഡ്
* കേന്ദ്ര സംഗീത നാടക അക്കാദമി അവാർഡ്
*കേരള സംഗീത നാടക അക്കാദമി ഫെലോഷിപ്പ് (1974)
*കേന്ദ്ര സംഗീത നാടക അക്കാദമി ഫെലോഷിപ്പ് (1972) 
*കേന്ദ്ര സംഗീത നാടക അക്കാദമിയിൽ നിന്ന് ഗുരു സ്ഥാനം (1974)
*കീർത്തി ശംഖ് - കലാമണ്ഡലം (1980)
*കലാമണ്ഡലം ഫെലോഷിപ്പ് (1986)
*നാട്യ പ്രവീണ -കേരള ഫൈൻ ആർട്ട് സൊസൈറ്റി
*വിനോദ് മങ്കരയുടെ *മോഹിനിയാട്ടത്തിൻ്റെ അമ്മ* എന്ന ഡോക്യുമെൻ്ററി കല്യാണിക്കുട്ടിയമ്മയെക്കുറിച്ചുള്ളതാണ്

## അവലംബം


വർഗ്ഗം:കേരളത്തിലെ നർത്തകർ
വർഗ്ഗം:1915-ൽ ജനിച്ചവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
മാർട്ടി അഹ്‌തിസാരി

2008-ലെ സമാധാനത്തിനുള്ള നോബൽ പുരസ്‌കാരം ജേതാവാണ് ഫിൻലാന്റ് മുൻ പ്രസിഡന്റായിരുന്ന **മാർട്ടി അഹ്‌തിസാരി**  നേടി. വർഷങ്ങളായി നിലനിന്ന കൊസോവ - സെർബിയ സംഘർഷങ്ങൾ പരിഹരിക്കാനായി ഐക്യരാഷ്ട്രസഭ നടത്തിയ ശ്രമങ്ങൾക്ക്‌ നേതൃത്വം നൽകിയത്‌ പരിഗണിച്ചാണ്‌ അദ്ദേഹത്തിന് നോബൽ പുരസ്‌കാരം നൽകപ്പെട്ടത്. കൊസോവോയിൽനിന്നുള്ള സെർബിയയുടെ പിന്മാറ്റം, നമീബിയയുടെ സ്വാതന്ത്ര്യം, ഇൻഡൊനീഷ്യയിലെ ആച്ചെ പ്രവിശ്യയുടെ സ്വയംഭരണാധികാരം എന്നിവയിൽ നിർണായക പങ്കുവഹിച്ചു. 1990-കളിലെ വടക്കൻ അയർലൻഡ് സമാധാനപ്രക്രിയയിലും പങ്കാളിയായി. മൂന്നുപതിറ്റാണ്ടിലേറെയായി വിവിധ ഭൂഖണ്ഡങ്ങളിൽ സംഘർഷ പരിഹാരത്തിനു നടത്തിയ സുപ്രധാനശ്രമങ്ങൾ’ക്കാണ് 2008-ൽ അദ്ദേഹത്തിന് നൊബേൽ സമ്മാനം ലഭിച്ചത്. 1994-2000 കാലത്ത് ഫിൻലൻഡിന്റെ പ്രധാനമന്ത്രിയായിരുന്നു. 
## ക്രൈസിസ് മാനേജ്മെന്റ് ഇനിഷ്യേറ്റീവ്
ഹെൽസിങ്കി ആസ്ഥാനമായി ക്രൈസിസ് മാനേജ്മെന്റ് ഇനിഷ്യേറ്റീവ് എന്നസ്ഥാപനം തുടങ്ങി. അനൗദ്യോഗിക ചർച്ചകളും മധ്യസ്ഥതയും വഴി ആഗോളസംഘർഷങ്ങൾ ഒഴിവാക്കുകയും പരിഹരിക്കുകയുമായിരുന്നു സ്ഥാപനത്തിന്റെ ലക്ഷ്യം.
## മരണം
അൽഷിമേഴ്സ് രോഗബാധിതനായിരുന്ന അദ്ദേഹം 2023 ഒക്ടോബർ 16 ന് അന്തരിച്ചു.
## അവലംബം


വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
വർഗ്ഗം:1937-ൽ ജനിച്ചവർ
വർഗ്ഗം:2023-ൽ മരിച്ചവർ
വർഗ്ഗം:ഒക്ടോബർ 16-ന് മരിച്ചവർ
വർഗ്ഗം:2023-ൽ മരിച്ചവർ
നാട്ടുകുടുക്ക

കേരളത്തിലെ പൂന്തോട്ടങ്ങളിൽ ധാരാളമായി കാണപ്പെടുന്ന ഒരു ശലഭമാണ് **നാട്ടുകുടുക്ക** (*Graphium doson*). നീലവിറവാലൻ എന്നും വിളിക്കാറുണ്ട്. വിറളി പിടിച്ച് പറക്കുന്ന സ്വഭാവമാണ് ഇവയ്ക്ക്.  ചിറകിൽ വെള്ളയും നീലയും നിറത്തിലുള്ള പൊട്ടുകൾ കാണാം. ചമ്പകം, ആത്ത, അരണമരം, അശോകം, വഴന, കാരപ്പൂമരം എന്നിവയുടെ ഇലകളിലാണ് സാധാരണ മുട്ടയിടാറുള്ളത്.

## ജീവിതചക്രം

## അവലംബം

## പുറം കണ്ണികൾ

 

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ശീതരക്തജീവികൾ

സ്വന്തം ശരീരോഷ്മാവ് ക്രമീകരിക്കാൻ സാധിക്കാത്ത ജീവികളാണ് **ശീതരക്തജീവികൾ** അഥവാ **അനിയതതാപികൾ ** (Cold blooded). ചുറ്റുപാടുമുള്ള താപവ്യതിയാനങ്ങൾക്കനുസരിച്ച് ഇത്തരം ജീവികളുടെ ശരീര ഊഷ്മാവും വ്യതിചലിക്കുന്നു. തണുത്ത അന്തരീക്ഷത്തിലായിരിക്കുന്ന അവസ്ഥയിൽ ഇവയുടെ ശരീരോഷ്മാവ് കുറയുന്നു. ഇത്തരം അവസരങ്ങളിൽ ജീവികൾ ഊഷ്മാവ് വർദ്ധിപ്പിക്കാനായി വെയിൽ കായുകയും മറ്റും ചെയ്യുന്നു. ഊഷ്മാവ് വർദ്ധിച്ചിരിക്കുന്ന കാലാവസ്ഥയിൽ ഇവ തണുപ്പുള്ള സാഹചര്യത്തിലേക്കു നീങ്ങുന്നു. 

പാമ്പുകളും മറ്റും ശീതരക്തജീവികളാണ്. ഇത്തരം ജീവികളുടെ ശരീരോഷ്മാവ് ക്രമാതീതമായി വർദ്ധിക്കുകയോ താഴുകയോ ചെയ്താൽ അത് ഇത്തരം ജീവികളുടെ നാശത്തിനു കാരണമാകുന്നു.

## അവലംബം

## പുറത്തേക്കുള്ള കണ്ണികൾ
ആയിഷ ചേലക്കോടൻ

thumb|ചേലക്കോടൻ ആയിഷ
കേരളത്തിലെ ഒരു സാക്ഷരതാ പ്രവർത്തകയായിരുന്നു **ചേലക്കോടൻ ആയിശ**(ജ.1933  -  മ. 2013 ഏപ്രിൽ 4. കേരളത്തിലെ സമ്പൂർണ്ണ സാക്ഷരതാപ്രഖ്യാനത്തിലൂടെ ആയിഷ പ്രസിദ്ധയായിരുന്നു. കേരള സാക്ഷരതാമിഷൻ ബ്രാന്റ് അംബാസഡറായിരുന്നു. 1990കളിൽ കേരളത്തിൽ സാക്ഷരതാ പ്രസ്ഥാനവുമായി ബന്ധപ്പെട്ട് പ്രവർത്തിക്കുന്നതോടെയാണ് ആയിശ സംസ്ഥാനത്തെ വിദ്യാഭ്യാസ മേഖലയിൽ അറിയപ്പെട്ടു തുടങ്ങിയത്. സ്കൂൾ വിദ്യാഭ്യാസം പൂർത്തിയാക്കിയിട്ടില്ലാത്ത ആയിഷയ്ക്ക് സാക്ഷരതാപ്രസ്ഥാനത്തിന്റെ സഹായത്താലാണ് സ്വന്തം പേരെഴുതാനും പത്രം വായിക്കുവാനും കഴിഞ്ഞത്. അതിനാൽ കേരളം സമ്പൂർണ സാക്ഷരത കൈവരിച്ചപ്പോൾ അതിന്റെ പ്രഖ്യാപനം നടത്തിയതും ആയിശയായിരുന്നു. 2013 ഏപ്രിൽ 4 ന് അന്തരിച്ചു.

## ജീവിതരേഖ
മലപ്പുറം ജില്ലയിലെ കാവനൂർ ഗ്രാമപഞ്ചായത്ത് സ്വദേശിയായ ആയിഷയ്ക്ക് ചെറുപ്പകാലത്ത് പഠിക്കാൻ അവസരം ലഭിച്ചിരുന്നില്ല.  സമ്പൂർണ്ണ സാക്ഷരതാപരിപാടിയുടെ ഭാഗമായി തന്റെ 58 -ആം വയസ്സിൽ കുറ്റിപുള്ളിപ്പറമ്പ് അങ്കണവാടിയിലെ സാക്ഷരതാ കേന്ദ്രത്തിൽ അദ്ദേഹം അക്ഷരം പഠിക്കുവാൻ ചേർന്നു. 

തുടർന്നു പഠിച്ച ആയിഷ ഉമ്മ, തുല്യതാപരിപാടിയിലൂടെ, നാലാം തരവും ഏഴാംതരവും പത്താംതരവും പാസ്സായി. തുടർന്ന് 12 -ആം തരം തുല്യതാപരീക്ഷ വിജയിക്കുകയും കമ്പ്യൂട്ടർ പരിജ്ഞാനം നേടുകയും ചെയ്തു.

മെയ്തീൻകുട്ടിയാണ് ഭർത്താവ്. ആറുമക്കളുണ്ട്. 

## സാക്ഷരതാപ്രഖ്യാപനം
പഠനത്തിലുള്ള മികവു കണ്ടാണ് ആയിഷ ഉമ്മയെ കേരളത്തിന്റെ സമ്പൂർണ്ണ സാക്ഷരതാ പ്രഖ്യാപനത്തിന്  തെരഞ്ഞെടുത്തത്. 1991 ഏപ്രിൽ 18ന് കോഴിക്കോട് മാനാഞ്ചിറ മൈതാനിയിൽ മുൽക്ക്‌രാജ് ആനന്ദ്, ഭീഷ്മസാഹ്നി മുഖ്യമന്ത്രി ഇ.കെ. നായനാർ തുടങ്ങിയവരുടെ സാന്നിദ്ധ്യത്തിൽ അനേകം സാക്ഷരതാ പ്രവർത്തകരെ സാക്ഷി നിർത്തിയാണ് അവർ കേരളത്തിന്റെ സമ്പൂർണ്ണ സാക്ഷരതാ പ്രഖ്യാപനം നടത്തിയത്. കുറ്റിക്കുള്ളിൽ പറമ്പ് അങ്കണവാടി സാക്ഷരതാ കേന്ദ്രത്തിൽ നിന്നാണ് ഇവർ അക്ഷരം പഠിച്ചത്. നാലാം തരവും ഏഴാം തരവും പത്താം തരവും ക്ലാസ്സുകൾ ഇവർ ജയിക്കുകയുണ്ടായി.

## അവലംബം

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 2013-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഏപ്രിൽ 4-ന് മരിച്ചവർ
## അവലംബം


വർഗ്ഗം:സാക്ഷരതാ പ്രവർത്തകർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:കേരളത്തിലെ സമ്പൂർണ്ണ സാക്ഷരതായജ്ഞം
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
സ്ട്രാൻഡ്-1

ബ്രിട്ടണിലെ സറേ സർവകലാശാലയിലെ ഗവേഷകരും സറേ സാറ്റലൈറ്റ് ടെക്നോളജിയും ചേർന്ന് വികസിപ്പിച്ച് 2013 ഫെബ്രുവരി 25-നു വിക്ഷേപിച്ച ഉപഗ്രഹമാണ് **സ്ട്രാൻഡ്-1** (ആംഗലേയം :STRaND-1 [Surrey Training, Research and Nanosatellite Demonstrator 1]).  ഇത് ആദ്യത്തെ സ്മാർട്ട്‌ഫോൺ നിയന്ത്രിത ഉപഗ്രഹമാണ്. ആദ്യ ബ്രിട്ടിഷ് ക്യൂബ്സാറ്റ് ഉപഗ്രഹവും കൂടിയായ ഇതിനെ ഭൂഭ്രമണപഥത്തിൽ എത്തിച്ചത് ഇന്ത്യയുടെ പി.എസ്.എൽ.വി സി-20 റോക്കറ്റാണ്. 

## ഘടനയും പ്രവർത്തനവും
4.3 കിലോഗ്രാം ഭാരമുള്ള ഈ ക്യൂബ്സാറ്റിന് 10 സെന്റിമീറ്റർ വീതിയും 30 സെന്റിമീറ്റർ നീളവുമുണ്ട്. ലിനക്സ് അധിഷ്ഠിത അതിവേഗ പ്രോസസറുപയോഗുച്ച് ആൻഡ്രോയിഡ് ഓപ്പറേറ്റിംഗ് സിസ്റ്റത്തിൽ പ്രവർത്തിക്കുന്ന ഗൂഗിൾ നെക്സസ് വൺ എന്ന സ്മാർട്ട് ഫോണാണ് ഇതിന്റെ ബുദ്ധികേന്ദ്രമായി പ്രവർത്തിക്കുന്നത്.  ഇതിന് ആറുമാസത്തെ പ്രവർത്തന പരിധിയാണ് നിശ്ചയിച്ചിട്ടുള്ളത്. ഇതിന്റെ പ്രവർത്തനം രണ്ടു ഘട്ടമായി വിഭാവനം ചെയ്യപ്പെട്ടിരിക്കുന്നതിൽ ഒന്നാം ഘട്ടത്തിൽ ലിനക്സ് അധിഷ്ഠിത ക്യൂബ്സാറ്റ് കമ്പ്യൂട്ടർ പ്രവർത്തനങ്ങൾ നിയന്ത്രിക്കുകയും, രണ്ടാം ഘട്ടത്തിൽ സ്മാർട്ട്‌ഫോൺ നിയന്ത്രണം ഏറ്റെടുക്കുകയും ചെയ്യും.  '360 ആപ്പ്' എന്ന ആപ്ലിക്കേഷനുപയോഗിച്ച് ഭൂമിയുടെ 5 മെഗാപിക്സെൽ വലിപ്പമുള്ള ചിത്രങ്ങളെടുത്ത്, അതുപയോഗിച്ച് സ്ഥാനം നിലനിർത്താനുള്ള സാങ്കേതിക വിദ്യയും ഇതിൽ ഉപയോഗിച്ചിരിക്കുന്നു.

### ലക്ഷ്യങ്ങൾ
ഇതിന്റെ പ്രധാന ലക്ഷ്യങ്ങളായി താഴെ കൊടുത്തിരിക്കുന്നവയെ കരുതാം
* രണ്ടു പുതിയ പ്രൊപ്പൽഷൻ സംവിധാനങ്ങളുടെ പരീക്ഷണം.
** **വ്രാപ്പ് ഡ്രൈവ്** (Warp Driveþ Water Alcohol Resisto-jet Propulsion De-orbit Re-entry Velocity Experiment) : ജലവും ആൽക്കഹോളും ചേർന്ന മിശ്രിതം ചീറ്റിച്ച് മുന്നോട്ട് നീങ്ങാൻ കഴിയുമോ എന്ന് പരീക്ഷിക്കുക.
** **പൾസ്ഡ് പ്ലാസ്മ ട്രസ്റ്റേഴ്‌സ്** (pulsed plasma thrusters) : ഇലക്ട്രിക് പ്രവാഹം ഉപയോഗിച്ച് ഒരു വസ്തുവിനെ ചൂടാക്കി ബാഷ്പീകരിച്ച് ചാർജുള്ള വാതകമുണ്ടാക്കി, ആ വാതകം ഒരു കാന്തികമണ്ഡലത്തിലൂടെ കടത്തിവിട്ട് ഉപഗ്രഹത്തെ മറുവശത്തേക്ക് നീക്കാൻ കഴിയുമോ എന്നറിയാനുള്ള പരീക്ഷണം.
* സ്മാർട്ട്‌ഫോണിലുള്ള ഐടെസ (iTesa) എന്ന ആപ്ലിക്കേഷനുപയോഗിച്ച്, ഭ്രമണപഥത്തിൽ സഞ്ചരിക്കുമ്പോൾ ഫോണിനുചുറ്റുമുണ്ടാകുന്ന കാന്തികമണ്ഡലത്തിന്റെ ശക്തി അളക്കുക.
* സ്മാർട്ട്‌ഫോൺ സാറ്റിന് ആറുമാസം ഭൂമിയുടെ ഭ്രമണപഥത്തിൽ നിൽക്കാനാകുമോ എന്ന് പരിശോധിക്കുക.

## അവലംബങ്ങൾ

## പുറം കണ്ണികൾ
* STRaND: Surrey Training Research and Nanosatellite Demonstrator, 1st IAA Conference on University Satellite Mission and CubeSat Workshop January 24–29, 2011 Roma, Italy.
* STRaND-1: Use of a $500 Smartphone as the Central Avionics of a Nanosatellitete, 62nd International Astronautical Congress, Cape Town, SA.
* STRaND-1: University of Surrey press release. 

വർഗ്ഗം:കൃത്രിമോപഗ്രഹങ്ങൾ
വർഗ്ഗം:ക്യൂബ്സാറ്റുകൾ
കാലം മാറുന്നു

1955-ൽ പുറത്തിറങ്ങിയ മലയാള ചലച്ചിത്രമാണ് **കാലം മാറുന്നു**.  കൈലാസ് പിക്ചേർസിനു വേണ്ടി കെ.കെ. നാരായണൻ നിർമിച്ച ഈ ചിത്രം സംവിധാനം ചെയ്തത് ആർ. വേലപ്പനാണ്.  ഓ.എൻ.വി. കുറുപ്പും, തിരുനയിനാർകുറിച്ചിയും കൂടി എഴുതിയ ഗാനങ്ങൾക്ക് ജി. ദേവരാജനും, ബ്രദർ ലക്ഷ്മണനും ഈണം പകർന്നു.  ആർ. വേലപ്പനും, കെ. രാജഗോപാലും ചേർന്ന് ഛായാഗ്രഹണവും, കൃഷ്ണൻ ഇളമൺ ശബ്ദലേഖനവും, എം.വി. കൊച്ചാപ്പു കലാസംവിധാനവും, സി.വി. ശങ്കർ വേഷവിധാനവും നിർവഹിച്ചു.  തെക്കൻ കേരളത്തിൽ കൈലാസ് ഫിലിംഡിസ്ട്രിബ്യൂട്ടേഴ്സും, വടക്ക് ചന്ദ്രതാരാപിക്ചേഴ്സും വിതരണം നടത്തി.  ഈ ചിത്രം 1955 ഏപ്രിൽ 21- ന് പ്രദർശനത്തിനെത്തി.
## അഭിനേതാക്കൾ
തിക്കുറിശ്ശി സുകുമാരൻ നായർടി.എസ്. മുത്തയ്യസത്യൻകാമ്പിശ്ശേരി കരുണാകരൻഓ. മാധവൻപങ്കജവല്ലിസുലോചനചാന്ദിനി (പ)
## പിന്നണിഗായകർ
കെ. സുലോചനകെ. ലീലകെ.എസ്. ജോർജ്ജ്കമുകറ പുരുഷോത്തമൻകവിയൂർ രേവമ്മലളിത തമ്പിലക്ഷ്മി
## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാബേസിൽ നിന്ന്

വർഗ്ഗം:1955-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ
വർഗ്ഗം:തിരുനായിനാർകുറിച്ചി-ബ്രദർലക്ഷ്മൺ ഗാനങ്ങൾ
വർഗ്ഗം:ഓ എൻ വി- ദേവരാജൻ ഗാനങ്ങൾ
വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾ
കുഷ്ഠം

മൈക്കോബാക്ടീരിയം ലെപ്രേ, മൈക്കോബാക്ടീരിയം ലെപ്രോമാറ്റോസിസ് എന്നീ ഇനങ്ങളിൽ പെട്ട ബാക്ടീരിയ വഴി ഉണ്ടാകുന്ന ഒരു കഠിനരോഗമാണ് **കുഷ്ഠം**. രോഗാണുവിനെ കണ്ടുപിടിച്ച നോർവേക്കാരൻ ജി.എച്ച്.എ.ഹാൻസൻ എന്ന വൈദ്യന്റെ പേരു പിന്തുടർന്ന് "ഹാൻസന്റെ രോഗം" എന്ന പേരിലും ഇതറിയപ്പെടുന്നു. 
## രോഗലക്ഷണങ്ങൾ
മുഖ്യമായും ശ്വാസനാളത്തിന്റെ മേൽഭാഗത്തെ ഉപരിതലനാഡികളേയും ശ്ലേഷ്മപടലത്തേയും ബാധിക്കുന്ന തിണൽരോഗമായ (Granulomatous disease) കുഷ്ഠത്തിന്റെ പ്രധാന ബാഹ്യലക്ഷണം ചർമ്മത്തിലെ ക്ഷതങ്ങളാണ്. ചികിത്സ ചെയ്യാതിരുന്നാൽ ഈ രോഗം ക്രമേണ വഷളായി, ചർമ്മത്തിനും, നാഡികൾക്കും, അവയവങ്ങൾക്കും, കണ്ണ് ഉൾപ്പെടെയുള്ള ഇന്ദ്രിയങ്ങൾക്കും സ്ഥായിയായ കേടു വരുത്താനിടയുണ്ട്. എങ്കിലും പൊതുവേ വിശ്വസിക്കപ്പെടുന്നതു പോലെ, ശരീരഭാഗങ്ങൾ ഈ രോഗത്തിന്റെ മാത്രം ഫലമായി അടർന്നു പോകാറില്ല; എന്നാൽ ദ്വിതീയമായ അണുബാധയിൽ അവയവങ്ങൾക്ക് ക്ഷതം പറ്റുകയോ ചേതന നഷ്ടപ്പെടുകയോ ചെയ്യാം. കുഷ്ഠബാധ ശരീരത്തിന്റെ പ്രതിരോധശക്തിയെ ദുർബ്ബലപ്പെടുത്തുന്നതു മൂലമാണ് ഇതു സംഭവിക്കുന്നത്. ഈ ദ്വിതീയബാധകളിൽ അവയവങ്ങൾ ക്ഷയിക്കുകയോ, വികൃതമാവുകയോ, തരുണാസ്ഥി ആഗിരണം ചെയ്യപ്പെട്ട് ചെറുതാവുകയോ ചെയ്യാം.
ലഘുചിത്രം|കുഷ്‌ഠരോഗം
## ചരിത്രം
മനുഷ്യരാശി നാലായിരം വർഷമെങ്കിലുമായി നേരിടുന്ന രോഗമാണ് കുഷ്ഠം എന്നാണ് ചരിത്രസാക്ഷ്യം. ഇന്ത്യയിലേയും, ചൈനയിലേയും, ഈജിപ്തിലേയും പുരാതനസംസ്കാരങ്ങൾക്ക് ഈ രോഗം പരിചിതമായിരുന്നു.  അക്കാലങ്ങളിൽ കുഷ്ഠബാധയിൽ ഇരുപതു ലക്ഷത്തിനും മുപ്പതു ലക്ഷത്തിനും ഇടക്ക് ആളുകൾക്ക് സ്ഥിരമായ അംഗഭംഗം വന്നിട്ടുണ്ടാകാമെന്ന് 1995-ൽ ലോകാരോഗ്യസംഘടന കണക്കാക്കി. കഴിഞ്ഞ 20 വർഷത്തിനിടെ ലോകമൊട്ടാകെ 15 ലക്ഷം മനുഷ്യർ ഈ രോഗത്തിൽ നിന്ന് സുഖം പ്രാപിച്ചു. ചികിത്സക്കു സൗകര്യമുള്ള സാഹചര്യങ്ങളിൽ, രോഗികളെ നിർബ്ബന്ധപൂർവം ഒറ്റപ്പെടുത്തുകയോ മാറ്റി താമസിപ്പിക്കുകയോ ചെയ്യേണ്ട ആവശ്യമില്ലെങ്കിലും ഇന്ത്യ ഉൾപ്പെടെ പല നാടുകളിലും കുഷ്ഠരോഗികളുടെ കോളനികൾ ഇപ്പോഴും നിലവിലുണ്ട്.  ഇന്ത്യയിൽ തന്നെ ആയിരത്തോളം കോളനികൾ ഉള്ളതായി പറയപ്പെടുന്നു. ചൈന, റൊമേനിയ, ഈജിപ്ത്, നേപ്പാൾ, സൊമാലിയ, ലൈബീരിയ, വിയറ്റ്നാം, ജപ്പാൻ എന്നിവിടങ്ങളിലും കുഷ്ഠരോഗി കോളനികളുണ്ട്. ഏറെ സാംക്രമികസ്വഭാവമുള്ള രോഗമായി കുഷ്ഠം ഒരു കാലത്തു കരുതപ്പെട്ടിരുന്നു. 1530-ൽ തിരിച്ചറിയപ്പെട്ട സിഫിലിസിന്റെ കാര്യത്തിലെന്ന പോലെ രസം(മെർക്കുറി) ഉപയോഗിച്ചായിരുന്നു ഇതിന്റെയും ചികിത്സ. ചിലപ്പോഴെങ്കിലും കുഷ്ഠമായി കണക്കാക്കപ്പെട്ടിരുന്നത് സിഫിലിസ് ആയിരുന്നിരിക്കാനും സാദ്ധ്യതയുണ്ട്.

## ചികിത്സ
കുഷ്ഠരോഗവുമായി ബന്ധപ്പെട്ട പുരാതനമായ 'മാനക്കേട്' പല സമൂഹങ്ങളിലും ഇപ്പോഴും നിലനിൽക്കുകയും രോഗത്തെ സംബന്ധിച്ച തുറവി ഇല്ലാതാക്കി ചികിത്സക്കു സാദ്ധ്യത കുറയ്ക്കുകയും ചെയ്യുന്നു. 1930-കളിൽ ഡാപ്സോണും അതിൽ നിന്നു രൂപപ്പെടുത്തുന്ന മറ്റു മരുന്നുകളും ലഭ്യമായതോടെ കുഷ്ഠത്തിന്റെ ചികിത്സ സാദ്ധ്യമായി. എന്നാൽ ഡാപ്സോണിനെ ചെറുത്തു നിൽക്കാൻ കഴിവുള്ള അണുജനുസ്സ് പിൽക്കാലത്ത് ഉത്ഭവിക്കുകയും ആ മരുന്നിന്റെ അമിതോപയോഗം മൂലം വ്യാപകമാവുകയും ചെയ്തു. 1980-കളിൽ "വിവിധൗഷധചികിത്സ" (Multi Drug Therapy - MDT) നിലവിൽ വന്നതോടെയാണ് ഈ രോഗത്തിന്റെ തിരിച്ചറിവും ചികിത്സയും കൂടുതൽ ഫലപ്രദമായത്.
## ഇതുകൂടി കാണുക
കുഷ്ഠരോഗദിനം

## അവലംബം


വർഗ്ഗം:ബാക്ടീരിയ രോഗങ്ങൾ
വിഷ്വൽ ബേസിക് ഡോട്ട് നെറ്റ്

**വിഷ്വൽ ബേസിക്**, യഥാർത്ഥത്തിൽ **വിഷ്വൽ ബേസിക്.നെറ്റ്** (VB.NET) എന്ന് വിളിക്കപ്പെടുന്ന, .നെറ്റ്, മോണോ(Mono), .നെറ്റ് ഫ്രെയിംവർക്ക്‌ എന്നിവയിൽ നടപ്പിലാക്കിയ ഒരു മൾട്ടി-പാരഡൈം, ഒബ്ജക്റ്റ്-ഓറിയന്റഡ് പ്രോഗ്രാമിംഗ് ഭാഷയാണ്. മൈക്രോസോഫ്റ്റ് അതിന്റെ യഥാർത്ഥ വിഷ്വൽ ബേസിക് ഭാഷയുടെ പിൻഗാമിയായി 2002-ൽ വിബി.നെറ്റ്(VB.NET) സമാരംഭിച്ചു, ഇതിന്റെ അവസാന പതിപ്പ് വിഷ്വൽ ബേസിക് 6.0 ആയിരുന്നു. പേരിന്റെ ".നെറ്റ്" ഭാഗം 2005-ൽ ഒഴിവാക്കിയെങ്കിലും, 2002 മുതൽ പുറത്തിറങ്ങിയ എല്ലാ വിഷ്വൽ ബേസിക് ഭാഷകളെയും അവയും ക്ലാസിക് വിഷ്വൽ ബേസിക്കും തമ്മിൽ വേർതിരിച്ചറിയാൻ ഈ ലേഖനം "വിഷ്വൽ ബേസിക് [.നെറ്റ്]" ഉപയോഗിക്കുന്നു. സി#, എഫ്# എന്നിവയ്‌ക്കൊപ്പം, .നെറ്റ് ഇക്കോസിസ്റ്റം ലക്ഷ്യമിടുന്ന മൂന്ന് പ്രധാന ഭാഷകളിൽ ഒന്നാണിത്. 2020 മാർച്ച് 11ന്, വിബി.നെറ്റ് ഭാഷയുടെ പരിണാമം അവസാനിച്ചതായി മൈക്രോസോഫ്റ്റ് പ്രഖ്യാപിച്ചു.

വിഷ്വൽ ബേസിക്കിൽ വികസിപ്പിക്കുന്നതിനുള്ള മൈക്രോസോഫ്റ്റിന്റെ ഇന്റഗ്രേറ്റഡ് ഡെവലപ്‌മെന്റ് എൻവയോൺമെന്റ് (ഐഡിഇ) വിഷ്വൽ സ്റ്റുഡിയോയാണ്. മിക്ക വിഷ്വൽ സ്റ്റുഡിയോ പതിപ്പുകളും വാണിജ്യപരമാണ്;  വിഷ്വൽ സ്റ്റുഡിയോ എക്സ്പ്രസ്, വിഷ്വൽ സ്റ്റുഡിയോ കമ്മ്യൂണിറ്റി എന്നിവ മാത്രമാണ് ഫ്രീവെയറുകൾ. കൂടാതെ, .നെറ്റ് ഫ്രെയിംവർക്ക് എസ്ഡികെ(SDK)-ൽ vbc.exe എന്ന ഫ്രീവെയർ കമാൻഡ്-ലൈൻ കമ്പൈലറും ഉൾപ്പെടുന്നു. മോണോയിൽ ഒരു കമാൻഡ്-ലൈൻ വിബി.നെറ്റ് കമ്പൈലറും ഉൾപ്പെടുന്നു.

വിൻഡോസിനായി ഡെസ്‌ക്‌ടോപ്പ് ആപ്പുകൾ നിർമ്മിക്കുന്നതിന് വിൻഡോസ് ഫോംസ് ജിയുഐ ലൈബ്രറിയുമായി സംയോജിച്ച് വിഷ്വൽ ബേസിക് ഉപയോഗിക്കാറുണ്ട്. വിഷ്വൽ ബേസിക് ഉള്ള വിൻഡോസ് ഫോമുകൾക്കുള്ള പ്രോഗ്രാമിംഗ് ഒരു ജിയുഐ(GUI)ഡിസൈനർ ഉപയോഗിച്ച് ഒരു ഫോമിൽ നിയന്ത്രണങ്ങൾ കൊണ്ടുവരുന്നതും, ഓരോ നിയന്ത്രണത്തിനും അനുയോജ്യമായ കോഡ് എഴുതുന്നതും ഉൾപ്പെടുന്നു.
## വെർഷനുകൾ
വിഷ്വൽ ബേസിക്കിന്റെ പുതിയ വെർഷൻ ആയി വിബി ഡോട്ട് നെറ്റിനെ കാണുന്നതിൽ ഭിന്നാഭിപ്രായങ്ങളുണ്ട്. എന്നിരിക്കിലും വിഷ്വൽ ബേസിക് 6.0 എന്ന അവസാനപതിപ്പിനു ശേഷം  വിഷ്വൽ ബേസിക് ഡോട്ട് നെറ്റിന്റെ ആദ്യ വെർഷന് വി.ബി. 7.0 എന്നു വിളിച്ചതിൽ നിന്നും വിബി ഡോട്ട് നെറ്റിനെ വിഷ്വൽ ബേസിക്കിന്റെ തുടർച്ചയായാണ് മൈക്രോസോഫ്റ്റ് കാണുന്നത് എന്നു മനസ്സിലാക്കാം. തുടർന്നിറങ്ങിയ പതിപ്പുകൾ താഴെ പറയുന്നവയാണ്.

* വിഷ്വൽ ബേസിക് ഡോട്ട് നെറ്റ് (2002) (വി.ബി. 7.0)
* വിഷ്വൽ ബേസിക് ഡോട്ട് നെറ്റ് 2003 (വി.ബി. 7.1)
* വിഷ്വൽ ബേസിക് 2005 (വി.ബി. 8.0)
* വിഷ്വൽ ബേസിക് 2008 (വി.ബി. 9.0)
* വിഷ്വൽ ബേസിക് 2010 (വി.ബി. 10.0)
* വിഷ്വൽ ബേസിക് 2012 (വി.ബി. 11.0)

## അവലംബം

## പുറത്തേക്കുള്ള കണ്ണികൾ

* വിഷ്വൽ ബേസിക് ഡെവലപ്പർ സെന്റർ
* വിഷ്വൽ ബേസിക് എക്സ്പ്രസ്സ്
* വിഷ്വൽ ബേസിക് ബ്ലോഗ്
കൊണ്ടോട്ടി താലൂക്ക്

മലപ്പുറം ജില്ലയിലെ പുതുതായി രൂപം കൊണ്ട താലൂക്കാണ് **കൊണ്ടോട്ടി താലൂക്ക്**. മലപ്പുറം ജില്ലയിലെ ഏഴാമത്തെ താലൂക്കായി 2013 ഡിസംബർ 23നാണ്‌ മുഖ്യമന്ത്രി ഉമ്മൻചാണ്ടി പ്രഖ്യാപിച്ചത്.

## വില്ലേജുകൾ
# മൊറയൂർ
# നെടിയിരുപ്പ്‌
# കൊണ്ടോട്ടി
# മുതുവല്ലൂർ 
# ചീക്കോട്‌
# കുഴിമണ്ണ
# പുളിക്കൽ 
# വാഴക്കാട്‌ 
# വാഴയൂർ
# ചെറുകാവ്‌ 
# പള്ളിക്കൽ
# ചേലേമ്പ്ര

## അവലംബങ്ങൾ


വർഗ്ഗം:മലപ്പുറം ജില്ലയിലെ താലൂക്കുകൾ
കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ

കേരള ഫോറസ്റ്റ് റിസർച്ച് ഇൻസ്റ്റിറ്റ്യൂട്ട് (Kerala Forest Research Institute (KFRI), Peechi, Kerala - 680653), പല സ്ഥാപനങ്ങളിൽ നിന്നും ശാസ്ത്രജ്ഞന്മാരിൽ നിന്നും ശേഖരിച്ച വിവരങ്ങൾ ഉപയോഗിച്ച് ഉണ്ടാക്കിയ **കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങളുടെ** (Database on Rare, Endangered and Threatened (RET) plants of Kerala) പട്ടികയാണിത്. ഈ പട്ടിക തയ്യാറാക്കിയത് ഡോ.പി.എ. ജോസും ഡോ.കെ.യശോദരനും ചേർന്നാണ്. കേരളത്തിലുള്ള പശ്ചിമഘട്ടത്തിൽ കാണുന്ന സസ്യങ്ങളെക്കുറിച്ചാണ് ഈ പട്ടിക..

## അവലംബം

## പുറത്തേക്കുള്ള കണ്ണികൾ
* Database in KFRI 
*RET Plants Kerala
വർഗ്ഗം:കേരളവുമായി ബന്ധപ്പെട്ട പട്ടികകൾ
വർഗ്ഗം:സസ്യങ്ങളുമായി ബന്ധപ്പെട്ട പട്ടികകൾ
വർഗ്ഗം:കേരളത്തിലെ ജൈവവൈവിധ്യം
*
01
ത്രീ ഡോട്ട്സ്

സുഗീത് സംവിധാനം ചെയ്ത് 2013-ൽ പുറത്തിറങ്ങിയ ഒരു മലയാളം കോമഡി ത്രില്ലർ ചിത്രമാണ് ***3 ഡോട്ട്സ്*** .  നരേൻ, കൃഷ്ണകുമാർ, ജനനി അയ്യർ, ശ്രീധന്യ, അഞ്ജന മേനോൻ എന്നിവർക്കൊപ്പം കുഞ്ചാക്കോ ബോബൻ, ബിജു മേനോൻ, പ്രതാപ് കെ. പോത്തൻ എന്നിവരാണ് ചിത്രത്തിലെ പ്രധാന അഭിനേതാക്കൾ.  ഓർഡിനറി ഫിലിംസിന്റെ ബാനറിൽ സതീഷ് ബി സതീഷും സുഗീതും ചേർന്നാണ് *3 ഡോട്ട്സ്* നിർമ്മിക്കുന്നത്. 

## കഥാംശം
വിഷ്ണു, പപ്പൻ, ലൂയിസ് എന്നിവർ മൂന്ന് മുൻ കുറ്റവാളികളാണ്, അവർ പപ്പന്റെ വാസസ്ഥലത്ത് ഒരുമിച്ച് താമസിക്കുന്നു, ജയിലിൽ അടയ്ക്കുന്നതിന് മുമ്പ് തങ്ങളുടെ ജീവിതം അവസാനിച്ച ഇടത്ത് നിന്ന് എടുക്കാൻ ശ്രമിക്കുന്നു. ജോലി കണ്ടെത്താനുള്ള നിരവധി ശ്രമങ്ങൾ പരാജയപ്പെട്ടതിന് ശേഷം, അവർ ജയിലിൽ കൗൺസിലറായിരുന്ന ഡോ. ഐസക്കിനോട് അപേക്ഷിക്കുന്നു. അവർ ഏതെങ്കിലും തരത്തിലുള്ള സ്വയം തൊഴിൽ പരിഗണിക്കണമെന്നും താൻ അവരെ പിന്തുണയ്ക്കുമെന്നും അദ്ദേഹം നിർദ്ദേശിക്കുന്നു. വിഷ്ണു പാപ്പാന്റെ ഓമ്‌നി ആംബുലൻസാക്കി മാറ്റുന്നു. പപ്പൻ ഒരു പ്ലേസ്‌കൂൾ നടത്തുന്നു, ലൂയിസ് അയൽവാസിയായ വിധവയായ ഗ്രേസ് നടത്തുന്ന ഡ്രൈവിംഗ് സ്‌കൂളിൽ ജോലി ചെയ്യുന്നു. എന്നാൽ ഡോ. ഐസക്കിന് അവരെ പിന്തുണയ്ക്കുന്നതിൽ മറ്റ് ചില ഉദ്ദേശ്യങ്ങളുണ്ട്, ഇത് കഥയുടെ കാതൽ രൂപപ്പെടുത്തുന്നു.

## താരനിര

## ശബ്ദട്രാക്ക്

## റഫറൻസുകൾ

## ബാഹ്യ ലിങ്കുകൾ

* 
വർഗ്ഗം:2013-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ
വർഗ്ഗം:സുഗീത് സംവിധാനം ചെയ്ത ചലച്ചിത്രങ്ങൾ
വർഗ്ഗം:വി. സാജൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ഫൈസൽ അലി കാമറ ചലിപ്പിച്ച ചലച്ചിത്രങ്ങൾ
വർഗ്ഗം:വിദ്യാസാഗർ സംഗീതം നൽകിയ ചിത്രങ്ങൾ
ക്രിക്കറ്റ് 2005

**ക്രിക്കറ്റ് 2005** ഇഎ സ്പോർട്ട്സ് പുറത്തിറക്കിയ ഒരു ക്രിക്കറ്റ് ഗെയിമാണ്. വിൻഡോസ്, എക്സ്ബോക്സ്, പ്ലേസ്റ്റേഷൻ എന്നീ പ്ലാറ്റ്ഫോമുകളിൽ ഈ ഗെയിം ലഭ്യമാണ്. ക്രിക്കറ്റ് 07 എന്ന ഗെയിമിന്റെ മുൻഗാമിയായിരുന്നു ഈ ഗെയിം. എല്ലാ കളിക്കാരുടെയും യഥാർത്ഥ പേരുകൾ ഉപയോഗിച്ച അവസാന ഇഎ ക്രിക്കറ്റ് സീരീസ് ഗെയിമായിരുന്നു ക്രിക്കറ്റ് 2005. 
## അന്താരാഷ്ട്ര ടീമുകൾ
താഴെപ്പറയുന്ന അന്താരാഷ്ട്ര ക്രിക്കറ്റ് ടീമുകൾ ഈ ഗെയിമിൽ ലഭ്യമാണ്.
* 
* 
* 
* 
* 
* 
* 
* 
* 
* 
* 
* 
* 
* 
* 
* 

വർഗ്ഗം:വീഡിയോ ഗെയിമുകൾ
ജിന്ദൻ കൗർ

സിഖ് സാമ്രാജ്യത്തിലെ അവസാനത്തെ ഭരണാധികാരിയായിരുന്നു **ജിന്ദൻ കൗർ** (ജീവിതകാലം: 1817 – 1863 ഓഗസ്റ്റ് 1). **ജിന്ദ് കൗർ** എന്ന പേരിലും അറിയപ്പെടുന്നു. ആദ്യത്തെ സിഖ് രാജാവായിരുന്ന രഞ്ജിത് സിങ്ങിന്റെ ഏറ്റവും ഇളയ ഭാര്യയായിരുന്നു ജിന്ദൻ. പ്രായപൂർത്തിയാവാത്ത രാജാവ് ദലീപ് സിങ്ങിനുവേണ്ടി റീജന്റ് ആയാണ് 1843 മുതൽ 1846 ഡിസംബർ മാസം വരെ ജിന്ദൻ ഭരണം നടത്തിയിരുന്നത്. 1846-ൽ നിലവിൽവന്ന ഭൈരോവൽ കരാർ പ്രകാരം ജിന്ദന്റെ റീജന്റ് സ്ഥാനം നിർത്തലാക്കുകയും ബ്രിട്ടീഷ് റെസിഡന്റിന് കീഴിലുള്ള ഭരണസമിതി അധികാരമേൽക്കുകയും ചെയ്തു. അധികാരത്തിൽ ഇടപെടാൻ ശ്രമിക്കുന്നുവെന്നാരോപിച്ച് 1847 ഓഗസ്റ്റിൽ ജിന്ദൻ ലാഹോറിൽ നിന്ന് നാടുകടത്തപ്പെട്ടു.

ലാഹോർ രാജകൊട്ടാരത്തിലെ നായ്ക്കളുടെ ചുമതലക്കാരനായ ഒരു ഉദ്യോഗസ്ഥന്റെ മകളായിരുന്നു ജിന്ദൻ. 1835-ലാണ് രഞ്ജിത് സിങ്, ജിന്ദനെ വിവാഹം ചെയ്തത്. 1843-ലെ അധികാരവടംവലികൾക്കിടെ കൊല്ലപ്പെട്ട രാജാവ് ഷേർ സിങ്ങിന്റെ പിൻഗാമിയായി ജിന്ദന്റെ പുത്രൻ ദലീപ് സിങ് നിയോഗിക്കപ്പെടുമ്പോൾ ദലീപിന് 5 വയസ്സുമാത്രമേ പ്രായമായിരുന്നുള്ളൂ. അതുകൊണ്ട് ജിന്ദൻ, ദലീപിനുവേണ്ടി റീജന്റായി സ്ഥാനമേറ്റു. 1844-ൽ പ്രധാനമന്ത്രിയായിരുന്ന ഹീരാ സിങ് കൊല്ലപ്പെട്ടതോടെ ഭരണത്തിൽ ജിന്ദന്റെ പ്രാധാന്യം വർദ്ധിച്ചു. ജിന്ദന്റെ സഹോദരൻ ജവാഹർ സിങ് ആയിരുന്നു ജിന്ദന്റെ മന്ത്രിയായിരുന്നത്. ജിന്ദൻ പർദ്ദക്കുപുറകിലായിരുന്നതിനാൽ അവരുടെ ഇടനിലക്കാരിയും ജവാഹർ സിങ്ങിന്റെ വെപ്പാട്ടിയും ആയിരുന്ന മംഗളക്കും ഈ ഭരണകാലത്ത് കാര്യമായ പ്രാധാന്യം ലഭിച്ചു. ജവാഹർ സിങ് കൊല്ലപ്പെട്ടപ്പോൾ ജിന്ദന്റെ കാമുകനും സൈന്യാധിപനുമായ രാജാ ലാൽ സിങ് പ്രധാനമന്ത്രിയായി. ഒന്നാം ആംഗ്ലോ-സിഖ് യുദ്ധം നടക്കുകയും പഞ്ചാബ് ബ്രിട്ടീഷ് നിയന്ത്രണത്തിലാകുകയും ചെയ്തത്  ജിന്ദന്റെ ഭരണകാലത്താണ്.

റീജന്റ് സ്ഥാനം നഷ്ടപ്പെട്ടതിനുശേഷവും അധികാരത്തിൽ ഇടപെടാൻ ശ്രമിക്കുന്നു എന്നാരോപിക്കപ്പെട്ട് 1847 ഓഗസ്റ്റ് മുതൽ ജിന്ദൻ ഷേഖ്പുര കോട്ടയിൽ വീട്ടുതടങ്കലിലായിരുന്നു. രണ്ടാം ആംഗ്ലോ-സിഖ് യുദ്ധകാലത്ത് ബ്രിട്ടീഷ് വിമതർക്ക് പിന്തുണ നൽകുന്നു എന്നതിന്റെ പേരിൽ അവിടെനിന്നും ബനാറസിലേക്ക് നാടുകടത്തപ്പെടുകയും അവരുടെ പെൻഷൻ പ്രതിമാസം 1000 രൂപയായി വെട്ടിക്കുറക്കുകയും ചെയ്തിരുന്നു. തദ്ദേശീയസൈനികർക്ക് ബ്രിട്ടീഷുകാരോടുള്ള അതൃപ്തി വർദ്ധിക്കാനുണ്ടായ പ്രധാനപ്പെട്ട ഒരു കാരണമായിരുന്നു ഇത്. 1850-കളിൽ ജിന്ദനെ നേപ്പാളിലും വീട്ടുതടങ്കലിൽ പാർപ്പിച്ചിരുന്നു. നേപ്പാളിലെ മന്ത്രിയായിരുന്ന ജംഗ് ബഹാദൂറിനെയിരുന്നു ബ്രിട്ടീഷുകാർ, ജിന്ദന്റെ സംരക്ഷണച്ചുമതലയേൽപ്പിച്ചിരുന്നത്.

## അവലംബം

വർഗ്ഗം:സിഖ് സാമ്രാജ്യം
വർഗ്ഗം:19-ആം നൂറ്റാണ്ടിലെ വനിതാ ഭരണാധികാരികൾ
വർഗ്ഗം:19-ആം നൂറ്റാണ്ടിലെ സ്ത്രീകൾ
വർഗ്ഗം:പഞ്ചാബിന്റെ ചരിത്രം
വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
കലൂർ പീപ്പിൾസ് തിയറ്റേഴ്സ്

കേരളത്തിലെ ഒരു നാടകസമിതിയാണ് **കലൂർ പീപ്പിൾസ് തിയേറ്റേഴ്സ്**. 1964 ൽ പ്രവർത്തനം ആരംഭിച്ച സമിതി 1987 ൽ പ്രവർത്തനം അവസാനിപ്പിച്ചു. പിന്നീട് 2013 ൽ ആണ് വീണ്ടും പ്രവർത്തനം ആരംഭിച്ചത്. ബാബു ഒഴീൽ രചിച്ച *കളിമൺ പ്രതിമകൾ* എന്ന നാടകത്തോടെയാണ് സമിതി മത്സരരംഗത്തു പ്രവേശിച്ചത്. 70 കളിലും 80 കളിലും സമിതി കേരളത്തിൽ ഒട്ടാകെ നാടകങ്ങൾ അവതരിപ്പിച്ചിരുന്നു. കളിമൺ പ്രതിമകൾ, ചുഴി, ചുങ്കം എന്നീ ജനപ്രിയ നാടകങ്ങൾ ഉൾപ്പെടെ 500 ൽ അധികം വേദികളിൽ സമിതി നാടകം അവതരിപ്പിച്ചിട്ടുണ്ട്.

41 അംഗങ്ങൾ ഇപ്പോൾ സമിതിയിൽ അംഗങ്ങളാണ്. പഴയനാടകങ്ങളിൽ കളിമൺ പ്രതിമകളുടെ കൈയെഴുത്തുപ്രതി മാത്രമാണ് കൈവശമുള്ളത്. ഇതിന്റെ പുനരാവിഷ്കാരം 2013 ഏപ്രിൽ 08 ന് കലൂരിൽ നടന്നു. ബാബു ഒഴീലിന്റെ മുതിർന്ന സഹോദരനും ട്രൂപ്പിലെ ചില പഴയ അംഗങ്ങളും ചേർന്നാണ് സമിതി വീണ്ടും ആരംഭിക്കുന്നത്. ശാന്തകുമാരി, മേരി, ലീന തുടങ്ങിയ നടിമാർ ഈ വേദിയിൽ നിന്നാണ് ചലച്ചിത്ര മേഖലയിൽ പ്രവേശിച്ചത്.

## അവലംബം

വർഗ്ഗം:കേരളത്തിലെ നാടകസംഘങ്ങൾ
കിടപ്പാടം

1955-ൽ പുറത്തിറങ്ങിയ മലയാള ചലച്ചിത്രമാണ് **കിടപ്പാടം**.  ഈ ചലച്ചിത്രം നിർമിച്ചത് കുഞ്ചാക്കോയും സംവിധാനം നിർവഹിച്ചത് എം.ആർ.എസ്. മണി എന്ന തഞ്ചാവൂർകാരനുമായിരുന്നു.  കുഞ്ചാക്കോയുടെ കഥയ്ക്ക് മുതുകുളം രാഘവൻ പിള്ള സംഭാഷണം എഴുതി.  അഭയദേവ് എഴുതിയ ഏഴു പാട്ടുകൾക്ക് വി. ദക്ഷിണാമൂർത്തി ഈണം പകർന്നു.  ഉദയാ സ്റ്റുഡിയോയിൽ നിർമിച്ച പ്രസ്തുത ചിത്രം എക്സൽ പ്രൊഡക്ഷൻസ് വിതരണം ചെയ്തു.  1955 ഫെബ്രുവരി 11-ന് ഈ ചിത്രം പ്രദർശനം തുടങ്ങി.

thumb|കിടപ്പാടം ചിത്രത്തിലെ ഒരു രംഗം
## അഭിനേതാക്കൾ
തിക്കുറിശ്ശി സുകുമാരൻ നായർപ്രേം നസീർമുതുകുളം രാഘവൻ പിള്ളകാലായ്ക്കൽ കുമാരൻബോബൻ കുഞ്ചാക്കോ (ബാലതാരം)മിസ് കുമാരിഅടൂർ പങ്കജം

## പിന്നണിഗായകർ
എ.എം. രാജകവിയൂർ രേവമ്മഎൽ.പി.ആർ. വർമ്മസ്റ്റെല്ലാ വർഗീസ്
## അവലംബം

വർഗ്ഗം:1955-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:ദേവ്-ദക്ഷിണാമൂർത്തി ഗാനങ്ങൾ
വർഗ്ഗം:അഭയദേവിന്റെ ഗാനങ്ങൾ
വർഗ്ഗം:കുഞ്ചാക്കോ തിരക്കഥ എഴുതിയ ചലച്ചിത്രങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
ചെമ്പല്ലി

ലുത്ജനിഡേ (Lutjanus) കുടുംബത്തിലെ പെർസിഫോം മത്സ്യങ്ങളുടെ വിഭാഗത്തെയാണ്  സ്‌നാപ്പർ മത്സ്യങ്ങൾ എന്ന് പറയുന്നത്.  ഈ വിഭാഗത്തിലെ ചില മത്സ്യങ്ങൾ സമുദ്രങ്ങളിൽ വസിക്കുകയും  ശുദ്ധജലത്തിൽ ഇര തേടുകയും ചെയ്യുന്നു. സ്‌നാപ്പർ കുടുംബത്തിൽ ഏകദേശം 113 ഇനം ഉൾപ്പെടുന്നു. ചിലത് പ്രധാനപ്പെട്ട ഭക്ഷ്യ ഇനങ്ങളൂം മറ്റുള്ളവ അലങ്കാരമത്സ്യങ്ങളും ആണ്. ഇവയിൽ   ഏറ്റവും അറിയപ്പെടുന്ന വിഭാഗമാണ്  സ്‌നാപ്പർ (Snapper or Red Snapper) അഥവാ **ചെമ്പല്ലി.** **പഹരി**, **മുറുമീൻ**  എന്നും അറിയപ്പെടുന്നു.

## ചില ചെമ്പല്ലി ഇനങ്ങൾ
ഇന്ത്യയിൽ അറിയപ്പെടുന്ന ചെമ്പല്ലി ഇനങ്ങളാണ് താഴെ പറയുന്നവ  

* കണ്ടൽ ചെമ്പല്ലി Mangrove red snapper Lutjanus argentimaculatus 
* മലബാർ ചെമ്പല്ലി the Malabar blood snapper, Lutjanus malabaricus 
* ഗോൾഡൻ ചെമ്പല്ലി golden snapper, Lutjanus johnii 
* വൈഗു ചെമ്പല്ലി (Waigeu Snapper) Lutjanus fulvus 
* ബംഗാൾ ചെമ്പല്ലി Lutjanus bengalensis
* ഇരുപുള്ളി ചെമ്പല്ലി  Lutjanus bohar
* ചതുരംഗ ചെമ്പല്ലി Lutjanus decussatus
* കരിംപുള്ളി ചെമ്പല്ലി Lutjanus ehrenbergii
* കടുംചുവപ്പ് ചെമ്പല്ലി Lutjanus erythropterus
* കൂനൻ ചെമ്പല്ലി  Lutjanus gibbus
* മോസസ് ചെമ്പല്ലി Lutjanus johnii
* മഞ്ഞ ചെമ്പല്ലി  Lutjanus kasmira
* പെരുംകണ്ണൻ ചെമ്പല്ലി Lutjanus lutjanus
* ഇന്ത്യൻ ചെമ്പല്ലി Lutjanus madras
* ഒരുപുള്ളി ചെമ്പല്ലി Lutjanus monosigma
* അഞ്ചുവരയൻ ചെമ്പല്ലി Lutjanus quinquelineatus
* കൊഴുപ്പ്ചുണ്ടൻ ചെമ്പല്ലി Lutjanus rivulatus
* റസ്സൽ ചെമ്പല്ലി Lutjanus russellii
* ചക്രവർത്തി ചെമ്പല്ലി Lutjanus sebae
* തവിട്ടുവരയൻ ചെമ്പല്ലി Lutjanus vita.	
കൂടാതെ പ്രാദേശികമായ നിരവധി സ്നാപ്പർ  മത്സ്യങ്ങളും ഈ പേരിൽ അറിയപ്പെടുന്നു.

## പോക്ഷകങ്ങളും നാട്ടറിവും
ചെമ്പല്ലി മത്സ്യത്തിൽ ഡോകോസാഹെക്‌സസെയിനോയിക് ആസിഡ്(ഡിഎച്ച്എ) എന്ന കൊഴുപ്പ് ഉയർന്ന അളവിൽ  അടങ്ങിയിരിക്കുന്നു. നവജാത ശിശുവിന്റെ നാഡീവ്യവസ്ഥയുടെ വികാസത്തിന് ഡിഎച്ച്എ സഹായിക്കും. വിറ്റാമിൻ ബി 12, പ്രോട്ടീൻ എന്നിവയും ചെമ്പല്ലിയിൽ ധാരാളമായി അടങ്ങിയിരിക്കുന്നു. പ്രസവാനന്തരമുണ്ടാകുന്ന മാനസിക സമ്മർദ്ദം തടയാൻ ചെമ്പല്ലി കഴിക്കുന്നത് ഫലപ്രദമാണ്.

## ചിത്രശാല

File:Red Snapper.jpg|ചെമ്പല്ലി
File:Red snapper 2.jpg|ചെമ്പല്ലി - അക്വേറിയത്തിൽ 
File:13-08-06-abu-dhabi-marina-mall-64.jpg|ചെമ്പല്ലി - വിദേശത്തു അപ്പോൾ തന്നെ വാങ്ങിക്കുവാനും വറുത്ത്‌ കൊടുക്കുന്നതും ആയ ഒരു കടയിൽ നിന്നും



## അവലംബം


## പുറത്തേയ്ക്കുള്ള കണ്ണി
* 
* http://www.manoramaonline.com/karshakasree/farm-management/cage-based-aquaculture-cochin.html
* http://www.fishbase.se/ComNames/CommonNameSummary.php?autoctr=205414
* http://www.thehindu.com/news/cities/Mangalore/Red-Snapper-fish-sourced-from-Kochi-caused-food-poisoning/article15473479.ece

വർഗ്ഗം:കടൽ മത്സ്യങ്ങൾ
വർഗ്ഗം:കേരളത്തിലെ മത്സ്യങ്ങൾ
നാട്യതാര

1955-ൽ പുറത്തിറങ്ങിയ മലയാള ചലച്ചിത്രമാണ് **നാട്യതാര**.  പ്രധിഭാസ്റ്റുഡിയോസ് തെലുങ്കിൽ നിർമിച്ച് മലയാളത്തിലേയ്ക്കു മൊഴിമാറ്റം നടത്തിയ ചിത്രമാണിത്.  മലയാളം പതിപ്പിനു വേണ്ടി സംഭാഷണം തയ്യാറാക്കിയതും ഗാനങ്ങൾ എഴുതിയതും അഭയദേവ് ആണ്.  രാധാകൃഷ്ണാ ഫിലിം ലിമിറ്റഡ് വിതരണം ചെയ്ത നാട്യതാര 1955 നവംബർ 11-ന് റിലീസായി.
## അഭിനേതാക്കൾ
എൻ.ടി. രാമറാവുസുബ്ബറാവുഅക്കിനേനി നാഗേശ്വര റാവുഅഞ്ജലിദേവിപ്രമീലമുക്കമാല
## പിന്നണിഗായകർ
ഘണ്ഠശാലപി. ലീല
## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡാറ്റാബേസിൽ നിന്ന്

വർഗ്ഗം:1955-ൽ പുറത്തിറങ്ങിയ മലയാളചലച്ചിത്രങ്ങൾ
മുരശ്

ഒരു ക്ഷേത്രവാദ്യം (താള വാദ്യം).  ഇരുപതിഞ്ചോളം നീളവും ആറ് ഇഞ്ചോളം വ്യാസവും വരുന്ന കുഴൽപോലുള്ള തടിക്കഷ്ണമാണ് ഇതിന്റെ കുറ്റി. രണ്ടറ്റവും തുകൽ പൊതിഞ്ഞ വളയം വച്ച് ചേർത്ത് ബന്ധിക്കുന്നു. രണ്ടുവശവും ഒന്നുപോലെ ധ്വനി ഉണ്ടാക്കുന്ന ഈ വശങ്ങളിൽ  കോലുകൾ ഉപയോഗിച്ചാണ് വായിക്കുന്നത്.തമിഴ്നാട്ടിലാണ് ഇത് പ്രചാരത്തിലിരിക്കുന്നത്.

**<span class="plainlinks">[[Balinese garfish|ഇംഗ്ലീഷ് വിലാസം]]</span>  [[പ്രമാണം:Gtk-dialog-question.svg|കണ്ണി=ഫലകം:Prettyurl#ഉപയോഗക്രമം|12x12ബിന്ദു|സഹായം]]**
 https://ml.wikipedia.org/wiki/Balinese_garfish
thumb|മുരശ് thumb|250px|

കോലാനോടു സാദൃശ്യമുള്ള ഒരു മത്സ്യമാണ് **മുരശ്**(Balinese garfish).  മൊരശ് , ഊള, ഓള തുടങ്ങിയ പേരുകളിൽ പ്രാദേശികമായി അറിയപ്പെടുന്നു. കോലാനിൽ നിന്നുള്ള പ്രധാന വ്യത്യാസം ഇതിന്റെ മേൽചുണ്ടിനു നീളമില്ല എന്നതാണ്. മുകൾ ഭാഗത്തെ ചെതുമ്പലുകൾക്ക് പച്ചകലർന്ന കറുപ്പുനിറവും മൂർച്ചയില്ലാത്ത പല്ലുകളും ആണ് മൊരശിന്. കോലാന്റെ കൂട്ടത്തിൽ ഈ മത്സ്യത്തേയും ജലാശയങ്ങളിൽ കാണാൻ സാധിയ്ക്കും. 

## അവലംബം


## പുറത്തേയ്ക്കുള്ള കണ്ണികൾ
http://kerala-nadu.blogspot.in/2009/03/hyporhamphus-balinensis.html

വർഗ്ഗം:കേരളത്തിലെ മത്സ്യങ്ങൾ
റെഗുലേറ്റിങ് ആക്റ്റ് 1773

ഈസ്റ്റ്‌ ഇന്ത്യ കമ്പനിയുടെ പ്രവർത്തനം മെച്ചപ്പെടുത്തുന്നതിനും , അതിന്റെ മേൽ കൂടുതൽ നിയന്ത്രണത്തിനുമായി ബ്രിട്ടീഷ്‌ പാർലമെന്റ്‌ പാസാക്കിയ നിയമമാണ് **1773 - ലെ റഗുലേറ്റിംഗ് ആക്റ്റ്‌**. കമ്പനിയുടെ നടത്തിപ്പിൽ ബ്രിട്ടീഷ്‌ പാർലമെന്റ്‌ ചെലുത്തിയ അധികാരനിയന്ത്രണത്തിന്റെ തുടക്കമായിരുന്നു ഈ ആക്റ്റ്‌.

## ചരിത്രം
റോബർട്ട് ക്ലൈവ് പ്ലാസ്സി യുദ്ധത്തിൽ വിജയം കൈവരിക്കുന്നതു വരെ ഈസ്റ്റ്‌ ഇന്ത്യയുടെ ഭരണപ്രദേശങ്ങളായ മൂന്നു പ്രസിഡൻസികളും ഭരിച്ചിരുന്നത് കച്ചവടക്കാരായ ഒരു സംഘം ആളുകളുടെ കൌൺസിലാണ്. ഭരണകാര്യങ്ങളിൽ യാതൊരു മുൻപരിച്ചയവുമില്ലാതിരുന്ന കൌൺസിലിന് ഒരു വലിയ രാജ്യത്തിന്റെ ഭരണചുമതല, പ്രത്യകിച്ചും വളരെ സമ്പന്നമായ ബംഗാൾ, ഏറ്റെടുക്കേണ്ടി വന്നത് ബ്രിട്ടനിൽ പല പ്രതികരണങ്ങളും സൃഷ്ടിച്ചു.കമ്പനിയുടെ ഭരണപരമായ ഉത്തരവാദിത്തങ്ങൾ വർധിച്ചതിനനുസരിച് ചെലവ്‌ കൂടിയ യുദ്ധങ്ങളും അനിവാര്യമായിത്തീർന്നു.കമ്പനിയുടെ സാമ്പത്തികഭദ്രതയെ ഇത് സാരമായി ബാധിച്ചു. അതുവരെ ഇംഗ്ലണ്ടിലെ ഗവണ്മെന്റിനു സാമ്പത്തിക സഹായങ്ങൾ നല്കികൊണ്ടിരുന്ന കമ്പനി ക്രമേണ ബാദ്ധ്യതയാകുന്ന ഘട്ടത്തിലെത്തി. 1772 - ൽ ഈ സ്ഥിതിയിൽ നിന്ന് രക്ഷപ്രാപിക്കാൻ ഒരു വായ്പക്കായി അന്നത്തെ പ്രധാനമന്ത്രിയായ ലോർഡ്‌ നോർത്തിനെ സമീപിച്ചു. ഈ അവസരം കണക്കിലെടുത്ത് കമ്പനി കാര്യങ്ങളെക്കുറിച്ച് കൂടുതലറിയാൻ ഒരു കമ്മിറ്റിയെ ചുമതപ്പെടുത്തി. പ്രസ്തുത കമ്മറ്റിയുടെ റിപ്പോർട്ടാണ് 1773 - ൽ റഗുലേറ്റിംഗ് ആക്റ്റ്‌ പാസ്സാകാനിടയാക്കിയത്.. കമ്പനിയുടെ അഴിമതിനിറഞ്ഞ ഭരണം ഇല്ലാതാക്കുന്നതിനും ഇന്ത്യയിലെ ഭരണം മെച്ചപ്പെടുത്തുന്നതിനുമായി ബ്രിട്ടീഷ്‌ പാർലമെന്റ് പാസാക്കിയ ആദ്യത്തെ ആക്റ്റാണിത്. ഈ ആക്റ്റ്‌നുസരിച്ച് കമ്പനിയുടെ സിവിൽ ,പട്ടാള, റെവന്യൂ ഭരണ കാര്യങ്ങൾക്കായുള്ള എല്ലാ എഴുത്തുകുത്തുകളും ബ്രിട്ടീഷ്‌ ഗവൺമെന്റിന്റെ നിരീക്ഷണത്തിലായി.

## വ്യവസ്ഥകൾ
*കമ്പനിയുടെ മേൽനോട്ടത്തിനായി  ബോർഡ് ഓഫ് കൺട്രോൾ നിലവിൽ വന്നു.
*ബംഗാൾ ഗവർണ്ണറിനെ ബംഗാൾ ഗവർണ്ണർ ജനറലായി നിയമിച്ചു. (ആദ്യ ഗവർണ്ണർ ജനറൽ - വാറൻ ഹേസ്റ്റിംഗ്സ്)
*ബോംബെ, മദ്രാസ്‌ ഗവർണ്ണർമാരെ ബംഗാൾ ഗവർണ്ണർ ജനറലിനു കീഴിലാക്കി
*ഗവർണ്ണർ ജനറലിനെ സഹായിക്കാൻ നാലംഗ കൗൺസിൽ രൂപികരിക്കുക.
*കൽക്കട്ടയിൽ ഒരു സുപ്രീം കോടതി സ്ഥാപിക്കുക
*വായ്പ തിരിച്ചടയ്ക്കുന്നതുവരെ കമ്പനിയുടെ ലാഭവിഹിതം 6% ആയി കുറച്ചു. 
*കമ്പനി ഡയറക്ടർമാരുടെ( Court of Directors)സേവന കാലാവധി നാലുവർഷമായി ചുരുക്കി. 
ആദ്യത്തെ ഗവർണ്ണർ ജനറലിനെ പാർലമെന്റ് നിയമിച്ചെങ്കിലും പിന്നീടങ്ങോട്ടുളള നിയമനങ്ങൾ കമ്പനിക്കു വിട്ടു കൊടുത്തു. 
## പോരായ്മകൾ
കൽക്കത്തയിൽ സുപ്രീം കോടതി സ്ഥാപിക്കാൻ ഉത്തരവായെങ്കിലും കോടതിയുടെ അധികാരപരിധിയും കൈകാര്യം ചെയ്യേണ്ട വകുപ്പുകളും നിശ്ചിതപ്പെടുത്തിയിരുന്നില്ല. ഇത് പല കുഴപ്പങ്ങൾക്കും കാരണമായി. സുപ്രീം കോടതിയെ അനുസരിക്കേണ്ടതില്ലെന്ന് കൗൺസിൽ ജമീന്ദാർമാരെ പറഞ്ഞു ധരിപ്പിച്ചു. 1779-ൽ ഈ സ്പർദ്ധ മൂർദ്ധന്യത്തിലെത്തി. സുപ്രീം കോടതി, ഗവർണ്ണർ ജനറലിന്റേയും കൗൺസിൽ മെംബർമാരുടേയും മേൽ കോടതിയലക്ഷ്യം ആരോപിച്ചു. ഇത്തരം സന്ദിഗ്ദാവസ്ഥകൾ ഒഴിവാക്കാനായി 1781-ലെ ഭേദഗതി , ഗവർണ്ണർ ജനറലിനേയും കൗൺസിൽ മെംബർമാരേയും സുപ്രീം കോടതിയുടെ പരിധിയിൽ നിന്ന് ഒഴിവാക്കി.  ഗവർണ്ണർ ജനറലിന് വീറ്റോ അധികാരം ഇല്ലായിരുന്നതിനാൽ കൗൺസിലർമാർ തമ്മിലുളള വഴക്കുകളിൽ തീർപ്പെടുക്കാനും ആയില്ല. ഈ പോരായ്മകൾ പിന്നീട്   പിറ്റ്സ് ഇന്ത്യാ ആക്റ്റിൽ നികത്തപ്പെട്ടു.  
## അവലംബം

വർഗ്ഗം: ബ്രിട്ടീഷ് ഈസ്റ്റ് ഇന്ത്യ കമ്പനി
വർഗ്ഗം: ഇന്ത്യയിലെ ബ്രിട്ടീഷ് ഭരണം
വർഗ്ഗം: ബ്രിട്ടീഷ്‌ ഇന്ത്യയിലെ നിയമങ്ങൾ
ദലീപ് സിങ്

സിഖ് സാമ്രാജ്യത്തിലെ അവസാനത്തെ രാജാവായിരുന്നു **ദലീപ് സിങ്** (ജീവിതകാലം: 1838 സെപ്റ്റംബർ 6, ലാഹോർ – 1893 ഒക്ടോബർ 22, പാരീസ്). സാമ്രാജ്യത്തിലെ ആദ്യരാജാവായിരുന്ന രഞ്ജിത് സിങ്ങിന് അദ്ദേഹത്തിന്റെ ഇളയ ഭാര്യയായ ജിന്ദൻ കൗറിൽ പിറന്ന പുത്രനായിരുന്നു ദലീപ്. രാജാവായിരുന്നെങ്കിലും സ്വതന്ത്രമായി ഭരണം നടത്താനുള്ള അവസരം ഒരിക്കലും ദലീപിന് ലഭിച്ചിരുന്നില്ല.

1843-ൽ രാജാവായിരുന്ന സഹോദരൻ ഷേർ സിങ്ങിന്റെ മരണത്തെത്തുടർന്ന് അഞ്ചാംവയസിലാണ് ദലീപ് രാജാവായത്. പ്രായപൂർത്തിയാകാത്തതിനാൽ അമ്മയായ ജിന്ദനാണ് റീജന്റായി ഭരണം നടത്തിയത്. പഞ്ചാബിൽ ബ്രിട്ടീഷ് നിയന്ത്രണമാരംഭിച്ചതിനുശേഷം 1846 ഡിസംബറിൽ നിലവിൽ വന്ന ഭൈരോവൽ കരാർ പ്രകാരം ജിന്ദൻ ഭരണത്തിൽനിന്നു പുറത്താക്കപ്പെടുകയും അവർ പിന്നീട് നാടുകടത്തപ്പെടുകയും ചെയ്തു. ദലീപിന്റെ സംരക്ഷണം ബ്രിട്ടീഷ് റെസിഡന്റിന്റെ ചുമതലയിലാകുകയും ഭരണം, റെസിഡന്റിന്റെ കീഴിലുള്ള ഭരണസമിതിയുടെ ചുമതലയിലാകുകയും ചെയ്തു. രണ്ടാം ആംഗ്ലോ-സിഖ് യുദ്ധത്തിന്റെ ഫലമായി പഞ്ചാബ്, ബ്രിട്ടീഷ് സാമ്രാജ്യത്തോട് കൂട്ടിച്ചേർക്കപ്പെട്ടതോടെ ദലീപിനെയും ബ്രിട്ടീഷുകാർ നാടുകടത്തി. ഇദ്ദേഹം പിന്നീട് ക്രിസ്തുമതം സ്വീകരിച്ചു. പിന്നീട് മാതാവിൻറെ ഉപദേശം സ്വീകരിച്ച് ക്രിസ്തുമതം ഉപേക്ഷിച്ച് സ്വന്തം അസ്തിത്വമായ  സിഖ് മതത്തിലേക്ക് തന്നെ മടങ്ങി.

## അവലംബം

വർഗ്ഗം:സിഖ് സാമ്രാജ്യത്തിലെ രാജാക്കന്മാർ
വർഗ്ഗം:പഞ്ചാബിന്റെ ചരിത്രം
കരിനീലി

തെക്കേ ആഫ്രിക്കൻ വംശജനായ ഒരു മരമാണ് **സ്ലേറ്റ്‌മത്തി** അഥവാ **കരിനീലി**. . നട്ടിൽ വളരുമ്പോൾ 5 മീറ്ററോളമേ ഉയരം വയ്ക്കുകയുള്ളുവെങ്കിലും കാട്ടിൽ 20 മീറ്ററോളം ഉയരം വയ്ക്കും. തെക്കെ ആഫ്രിക്കയിൽ ഔദ്യോഗികമായി ഇതൊരു സംരക്ഷിത മരമാണ്.

## അവലംബം

## പുറത്തേക്കുള്ള കണ്ണികൾ
*കൂടുതൽ അറിവുകൾ
*അറിവുകളും കാണുന്ന ഇടങ്ങളും
* http://www.biotik.org/india/species/a/apoddimi/apoddimi_en.html 
* http://www.healingorchids.com/africantreeessences/whitepear.html 
* http://www.sciencedirect.com/science/article/pii/S0378874196014961
* http://www.efloras.org/florataxon.aspx?flora_id=3&taxon_id=200012891

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം